Zgradu ambasade i rezidencije bivše Jugoslavije u Tokiju, države naslednice prodale su za 15 miliona evra, javlja STA.\nAgencija prenosi saopštenje slovenačkog ministarstva inostranih poslova da Sloveniji od ove prodaje pripada 14 odsto, odnosno 2,1 milion evra. Ministarstvo je saopštilo da je ta transakcija "veliki uspeh za države naslednice" i da je zgrada u Tokiju druga po redu rezidencija koju su uspeli da prodaju u proteklih godinu dana, pošto je u maju 2018. godine rezidencijalni stan SFRJ na njujorškoj Park aveniji prodat za 12,1 milion dolara.\nNakon raspada bivše Jugoslavije, zgradu u Tokiju koristila je Srbija. Međutim, pošto je izgrađena 1965. godine, pre nego što su usvojena strožija pravila o zaštiti od zemljotresa, ona će biti srušena, navelo je ministarstvo u saopštenju.\nTAJFUN U JAPANU Jedna osoba poginula, 900 000 ljudi bez struje, blokiran saobraćaj


Objavljeno utorak, 12 decembar 2017 16:55\nIzbor predsjednika Opštinskog odbora u Beranama predstavlja temu saopštenja Medijskog tima Socijaldemokrata (SD). Dostavljeno saopštenje Espona integralno prenosi.\nNa konstitutivnoj sjednici drugog saziva Opštinskog odbora Socijaldemokrata Berana, koja je održana 10. decembra 2017. godine, za predsjednika Odbora jednoglasno je izabran Onur Babaić.\nU svom inicijalnom obraćanju, Babaić se, između ostalog, zahvalio članovima na jednoglasnoj podršci koju je dobio prilikom izbora za predsjednika Opštinskog odbora SD-a.\n„Svjestan sam odgovornosti koja mi je povjerena i zalagaću se da ideja socijaldemokratije u Beranama doživi svoju potpunu reafirmaciju. Takođe, mora se zajedničkim snagama raditi na očuvanju vrijednosti koje Socijaldemokrate baštine. Građani Berana na predstojećim lokalnim izborima imaju političku alternativu, oličenu kroz Socijaldemokrate, naše sugrađanke i sugrađani će dobiti šansu da pokažu da je Berane grad koji je spreman da nagradi intelektualne i etičke kapacitete kako bi i u našem gradu došlo do promjena koje su nužne“, istakao je Babaić.\nDosadašnji predsjednik Socijaldemokrata Berana dr Bedrija Lucević, se zahvalio Odboru na dosadašnjem predanom radu i naveo da mu izuzetno zadovoljstvo predstavlja činjenica da u Socijaldemokratama Berana postoje mladi ljudi koji su spremi da preuzmu odgovornost za dalji razvoj naše ideje i čiji lični i profesionalni integritet je garant njegovog dugoročnog uspjeha.\nPredsjednik Socijaldemokrata Crne Gore Ivan Brajović kazao je da rezultati lokalnih izbora na kojima su Socijaldemokrate samostalno nastupajući ostvarile odlične rezultate i parlamentarni status u svakoj opštini u kojoj su do sada održani lokalni izbori, pokazuju ispravnost partijske politike, kao i da su Socijaldemokrate u šest opština u kojima su lokalni izbori održani nakon 16. oktobra 2016. godine, osvojile 2.500 glasova više u odnosu na parlamentarne izbore. On se osvrnuo na rezultate nedavno održanih lokalnih izbora u četiri opštine koji pokazuju značajan rast podrške, ali i na osnovu kojih su Socijaldemokrate treća partija po broju osvojenih mandata, što predstavlja dodatni podsticaj da se i u budućnosti osvrćemo isključivo na ono što predstavlja ostvarenje interesa građanki i građana svih djelova Crne Gore.\n“Vjerujem da će se evidentni trend rasta podrške Socijaldemokratama nastaviti i u Beranama, jer dobri rezultati Socijaldemokrata znače i bolju Crnu Goru i ravnomjerniji regionalni razvoj i pravednije i solidarnije društvo”, rekao je Brajović.\nPotpredsjednik Socijaldemokrata Crne Gore dr Damir Šehović rekao je da ga raduje čijenica da Socijaldemokrate i u Beranama imaju sve više pristalica i simpatizera, pretežno mladih ljudi, te da je to važan pokazatelj da Socijaldemokrate i u ovoj, a na krilima fantastičnih rezultata u ostalim sredinama, postaju ključni faktor u kreiranju političke zbilje, zaključuje se u saopštenju Medijskog tima Socijaldemokrata.\nJašović: Odbrojani dani koaliciji “Nezdravo Berane”\nOO SD: Građani će “Trulu jabuku” baciti u kantu za otpatke\nOO SD: Dosljedno za moderno Berane jednakih šansi\nAfirmacija mladih ljudi prioritet je Socijaldemokrata Berana


Značajno smanjen broj krivičnih djela | Palelive.com\nPočetna Regija Istočno Sarajevo Značajno smanjen broj krivičnih djela\nISTOČNO SARAJEVO – Na području koje pokriva Centar javne bezbjednosti Istočno Sarajevo registrovano je 17 krivičnih djela iz oblasti privrednog kriminaliteta u prvom tromjesječju, što je za 41,38 odsto manje nego u istom periodu prošle godine, rekla je Srni portparol Centra Danka Tešić.\n“Materijalna šteta pričinjena ovim krivičnim djelima iznosi 100.000 KM, što je za 83,33 odsto manje u odnosu na isti period prošle godine, dok je stečena protivpravna imovinska korist 48.000 KM, što je za 65,96 odsto manje”, istakla je Tešićeva.\nOna je naglasila da je najveći iznos materijalne štete utvrđen kod krivičnih djela zloupotrebe službenog položaja ili ovlaštenja.\nPrema njenim riječima, nadležnom tužilaštvu je podneseno 14 izvještaja o počinjenim krivičnim djelima protiv 15 lica, od kojih je jedno povratnik u vršenju krivičnih djela.\nTešićeva navodi da je broj prijavljenih lica manji za 50 odsto u odnosu na uporedni period prošle godine.\nPrethodni članakJedno lice poginulo, petoro teško povrijeđeno\nNaredni članakRomanija dočekuje Željeznicu


Želja i Ub u nedelju za trofej Kupa Srbije - MARSH online\nPočetna Grad Želja i Ub u nedelju za trofej Kupa Srbije\nU nedelju 14. marta u hali „Vlade Divac“ u Vrnjačkoj Banji igra se finale 56. Кupa Srbije u konkurenciji odbojkaša i odbojkašica. U prvoj utakmici od 16.30 u muškom finalu sastaju se Ribnica iz Кraljeva i kragujevački Radnički, dok finale odbojkašica između lajkovačkog Železničara i Uba počinje u 19 časova. Mečevi se igraju bez prisustva publike, a prenosiće ih RTS na Drugom programu.\nTreba istaći da je ovo duel aktuelnog osvajača Кupa – Uba i tima koji je pre toga bio dvostruki uzastopni pobednik, Železničara. Odbojkaški svet s nestrpljenjem očekuje žensko finale, susret dva vrlo kvalitetna tima. U oba sastava ima sjajnih igračica, među njima i reprezentativki, od kadetske do seniorske konkurencije, od najperspektivnijih srpskih odbojkašica do iskusnih profesionalaca.\nU redovima Želje su fenomenalna reprezentativka Ana Bjelica, pa povremena reprezentativka Maja Savić, najbolja kadetkinja Srbije Aleksandra Uzelac i njena koleginica iz reprezentacije Vanja Ivanović, sjajna Jovana Mirosavljević, pa najiskusnija među njima Lajkovčanka Marina Vujović, Кutlešić, Gajić, Mitrović, Perović, Rajlić, Batinić. Кod Ubljanki Vulin, Trivunović, Ranković, Medić, Кecman, Gligorić, Stojković i druge – vrlo iskusan tim, koji pritom ima izuzetnu energiju na parketu.\nPsihološki bi se reklo da je Ub u prednosti jer je dominantan cele sezone, osim kraće krize koja je usledila posle poraza od Monce u četvrtfinalu Кupa CEV, dok Želja ima „svežu ranu“ od ispadanja iz trke za šampionsku titulu, koju im je nedavno naneo Partizan. To ujedno može biti i motivacija jer je Lajkovčankama preostalo da se bore samo za trofej Кupa Srbije.\nPrethodna objava Građevinskom preduzeću ILIJA KOP GRADNJA DOO iz Valjeva potrebni pomoćni radnici na gradilištu. 064/ 64-24-628\nSledeća objava Od ponedeljka u funkciji telefon za informacije Doma zdravlja


Radnici “Hidrogradnje” u banjalučkom parku “Mladen Stojanović” – mojKontakt portal – Radio Televizija Kontakt\nRadnici “Hidrogradnje” u banjalučkom parku “Mladen Stojanović”\nVođa protesta Obren Elez rekao je da je to jedini zahtjev radnika prema Vladi, jer se samo tako trenutno može riješiti problem ovog preduzeća.\nOn je dodao da su poslali pisani zahtjev Vladi, ali da ih do sada nije niko kontaktirao, najavljujući nastavak protesta ukoliko ih predsjednik Vlade ne primi.\nElez je naveo da je uzrok situacije u preduzeću, koje je u većinskom državnom vlasništvu, loš menadžment i nebriga resornog ministarstva, kojem su se, kako navodi, obraćali nekoliko puta, ali koje nije povuklo nijedan značajan potez.\n“Broj radnika koji je dočekao stečaj spao je na 250 i sada smo po biroima za zapošljavanje”, rekao je Elez.\nOn je ukazao na kršenje Zakona o stečaju u slučaju “Hidrogradnje”, jer stečaj može da traje do godinu dana, a izuzetno do dvije ukoliko stečajni sudija vodi dva preduzeća ukupne povjerilačke mase do pet miliona KM, dok samo “Hidrogradnja” ima više od dva miliona KM duga.\nPredsjednik Sindikata radnika građevinarstva i stambeno-komunalnih djelatnosti Dragana Vrabičić rekla je da granski sindikat podržava radnike ovog preduzeća sve dok ne dobiju ono što im pripada po zakonu.\n“Zahtjevi radnika nisu megalomanski, jer traže jedino da predsjednik Vlade inicira skupštinu povjerilaca, da se vidi šta i kako dalje u stečajnom procesu”, rekla je Vrabičićeva.\nSuša ugrožava prinose meda\nKrivična prijava zbog vrijeđanja na mostu


Val-ing - prodajno mesto Messer Tehnogas-a, Knjaza Miloša 98, Požega | PlanPlus.rs\nVal-ing - prodajno mesto Messer Tehnogas-a\nSve lokacije na mapi (90)\nKompanija Messer Tehnogas AD je najveći proizvodač industrijskih, medicinskih i specijalnih gasova u Srbiji i na Balkanu. Tržište Srbije snabdeva sa preko 70 prodajnih lokacija. Specijalni, tečni i medicinski gasovi izvoze se u države regiona iz Pančeva, Smedereva i Bora. Messer Tehnogas snabdeva preko 4.000 kupaca u zemlji i inostranstvu. Na tržište Srbije kao i na tržište Balkana, godišnje plasira preko 650.000 tona proizvoda. Svoju lidersku poziciju, pre svega, duguje izuzetnom kvalitetu proizvoda koje plasira po kompetitivnim cenama i na taj način omogućava svojim partnerima da zadrže konkurentnost na tržištu.\nPreduzeće Tehnogas je osnovano 1929. godine, izgradnjom prvog postrojenja za proizvodnju kiseonika u Rakovici. Nemačka grupacija Messer, sa tradicijom u gasarstvu dugom 120 godina, preuzima Tehnogas 1997. godine, u vreme nestabilne ekonomsko-političke situacije u zemlji, kada se mali broj stranih investitora usuđivao da investira svoj kapital. Ova hrabra odluka se ispostavila kao dobra, jer kompanija već 20 godina beleži konstantan uspeh.\nU poslednjih desetak godina kompanija Messer Tehnogas AD investirala je preko 100 miliona evra u različite projekte u Srbiji. Među značajnijim investicijama izdvajaju se: Postrojenje za razlaganje vazduha u Smederevu- jedno od najmodernijih postrojenja u Evropi, a 2015. godine pušteno je u rad i novo Postrojenje za razlaganje vazduha, za potrebe nove topionice RTB Bor, u koje je Messer Tehnogas investirao 20 miliona evra, i koje ima pet puta veći kapacitet u odnosu na staro. Korisnike snabdeva ugljen-dioksidom, specijalnim gasovima (vodonikom, helijumom i gasnim mešavinama) iz proizvodnih pogona u Pančevu. Acetilen proizvodi u Beogradu i Kraljevu, azot suboksid u Beogradu, a punionice za tehničke i medicinske gasove nalaze se u nekoliko gradova u Srbiji.\nMesser Tehnogas poseduje sopstvenu službu inženjeringa, ekipe za montažu i tehnički servis i preko 50 cisterni i kamiona, garantujući tako svojim kupcima tehničku i logističku podršku 24 sata dnevno, 365 dana u godini.\nU mogućnosti su da Vam ponude kompletan nivo usluga počev od idejnog rešenja, planiranja i proračuna, do montaže rezervoara i gasnih instalacija, kao i svih drugih radnji neophodnih za dobijanje neophodnih dozvola nadležnih organa vezanih za tehničke gasove.\nMesser Tehnogas se u potpunosti prilagođava različitim zahtevima kupaca i nudi više načina snabdevanja u zavisnosti od količina i roka isporuke (putem cevovoda, u rezervoarima-za tečne gasove ili u bocama). Usluga isporuke na kućnu adresu dostupna je putem telefona 065 35 37 588, call centra 0800 300 800 ili putem sajta www.moj.messer.rs, gde se isporuka vrši 24/7 na teritoriji grada Beograda i Novog Sada.\nKompanija veliku pažnju posvećuje bezbednosti, zdravlju, kvalitetu i zaštiti životne sredine.\nPrva je i jedina kompanija u Srbiji koja poseduje EU GMP sertifikate za celokupne procese proizvodnje tečnog medicinskog kiseonika i azot suboksida. Messer Tehnogas ima uveden sistem upravljanja kvalitetom (QMS) i sistem upravljanja životnom sredinom (EMS) za proizvodnju i prodaju N2, O2, Ar, C2H2, CO2, H2 i gasnih smeša, i ispunjava uslove u skladu sa standardima: ISO 9001-2015, ISO 14001-2015, ISO 17025:2006 za mehanička i hemijska ispitivanja i etaloniranje i FSSC 22000: 2005.\nU okviru kompanije Messer Tehnogas AD posluje jedinica firme Castolin Eutectic, globalna kompanija koja se bavi antiabrazivnom zaštitom površina, reparaturom industrijskih postrojenja i proizvodnjom dodatnih materijala za zavarivanje/navarivanje svim postupcima. Deo kompanije Castolin Eutectic je i radionica Castolab Srbija, koja se bavi primenom materijala i postupaka reparature na teritoriji cele Srbije.\nProizvodi Messer Tehnogasa imaju više od 300 primena u svakodnevnom životu i neophodan su deo u skoro svim granama industrije. Iako nevidljivi za golo oko, predstavljaju ključni element u procesu prečišćavanja vode za piće, kod zamrzavanja i konzerviranja hrane, uzgoja ribe, za gaziranje napitaka, pakovanje vode, kod staklenih bašta, u tretmanu otpadnih voda, u medicini, metalurgiji, petrohemiji i hemijskoj industriji, za zavarivanje i sečenje i dr.


Novi izraelski napadi na Gazu - Klix.ba\n6.6.2008. u 09:53\nBorac palestinskoga islamističkog pokreta Hamas je ubijen, a izraelski vojnik je ranjen u petak u sukobima u pojasu Gaze, saopćili su medicinski i vojni izvori.\nNekoliko sati kasnije najmanje 10 Palestinaca je ranjeno u izrealskom zračnom napadu na jednu zgradu koju su držali milicajci Hamasa u Beit Lahiyi, na sjeveru pojasa Gaze, saopćile su palestinske službe hitne pomoći.\nU razmjeni vatre između boraca i jedne izrealske oklopne jedinice koja je djelovala blizu granice između pojasa Gaze i Izreala ubijen je aktivist naoružanog ogranka Hamasa Brigada Ezzedin al-Qassam, saopćio je isti izvor.\nHamas je u svom saopćenju potvrdio da su njegovi borci ispalili protutenkovske rakete na vojsku i ranili jednog vojnika.\nGlasnogovonica izrealske vojske je potvrdila da je izveden napad na jednu poziciju Hamasa. Ona je saopćila da je izveden i napad na jednu radionicu za proizvodnju oružja u gradu Gazi, ali da nije bilo ranjenih.


NALED - Nacionalna Alijansa za Lokalni Ekonomski Razvoj | Ključni rezultati\nUnapređena globalna konkurentnost - Srbija u top 50 zemalja\nNALED priprema izveštaje o sprovedenim reformama i pruža stručnu podršku Vladi u definisanju i sprovođenju akcionih planova za unapređenje pozicije Srbije na Doing Business listi Svetske banke, što je dovelo do napretka Srbije sa 93. pozicije u 2014. do 44. mesta u 2020.\nSmanjena siva ekonomija za 27%\nKao koordinator Vladine Stručne grupe, NALED je zadužen za pripremu i praćenje sprovođenja Nacionalnog programa za suzbijanje sive ekonomije, koji je doprineo smanjenju sive zone među registrovanom privredom sa 21,2% na 15,4% BDP-a u period od 2012. do 2017. godine.\nPoboljšano izdavanje građevinskih dozvola za 94%\nNALED je imao ključnu ulogu u osmišljavanju i sprovođenju reforme izdavanja građevinskih dozvola. Svetska banka je ocenila ovu reformu kao jednu od najvećih u međunarodnim okvirima, što je doprinelo da u ovoj oblasti za samo tri godine (od 2015. do 2018.) odskočimo sa 186. pozicije i samog začelja Doing Business liste na 10. poziciju u svetu.\nUnapređeno poslovno okruženje u 90 opština i gradova JIE\nZajedno sa institucijama iz Jugoistočne Evrope, NALED je razvio program Certifikacije opština sa povoljnim poslovnim okruženjem (BFC SEE) – prvi zajednički standard i mehanizam za unapređenje i usklađivanje uslova za poslovanje u regionu, koji se primenjuje u više od 90 lokalnih samouprava u Hrvatskoj, Severnoj Makedoniji, BiH, Crnoj Gori i Srbiji.\nUbrzana prijava sezonskih radnika - broj prijava veći za 600%\nNALED je inicirao i osmislio reformu angažovanja sezonskih radnika u poljoprivredi, učestvovao u izradi novog zakona, razvio softver i mobilnu aplikaciju za elektronsku prijavu. Tokom 2019. vreme potrebno za prijavu sezonskih radnika skraćeno je sa pet sati na 10 minuta, dok su troškovi poreza i doprinosa smanjeni za trećinu. Portal i aplikacija povećali su broj prijava sezonskih radnika za 600%\nUkinuto 138 parafiskalnih nameta i reformisana 101 procedura\nNALED je razvio prvi registar taksi i naknada u Srbiji (2012.) čime je doprineo ukidanju 138 parafiskalnih nameta. Tokom 2018, udruženje je učestvovalo u izradi Zakona o naknadama za upotrebu javnih dobara, kada je popisano 1.037 neporeskih nameta. Od 2008, objavljeno je 11 izdanja Sive knjige sa blizu 250 preporuka za smanjenje birokratije, od čega je 101 usvojena.\nOmogućen upis imovine preko jednog šaltera za 5 dana\nNALED je pružio značajan doprinos reformi katastra u Srbiji, koja je omogućila da se upis imovine i poreska prijava obave jednom posetom javnom beležniku, umesto šest odlazaka na šaltere. NALED je učestvovao u izradi zakona, koordinirao rad nadležnih institucija u uslađivanju sektorskih propisa i organizovao obuke za 2.500 javnih službenika. Od uvođenja jednošalterskog sistema, prosečno vreme za obradu prijave smanjeno je sa 25 na 5 dana, a u prvih godinu dana podneto je više od 300.000 prijava.


Novalić najavio masovnu nabavku testova i respiratora za općine, kantone i Federaciju - Megafon\nVi ste na:Početna»Aktuelno»Novalić najavio masovnu nabavku testova i respiratora za općine, kantone i Federaciju\nMart 25, 2020 Nema komentara\nVlada FBiH, nezadovoljna radom dosadašnjeg Kriznog štaba FBiH imenovala je novi; počinju masovne nabavke medicinskih sredstava za općine, kantone i federalni nivo; posebni projekti za poslodavce, poljoprivrednike, povratnike na područje entiteta Republika Srpska\nVlada Federacije Bosne i Hercegovine danas je, zbog nezadovoljstva radom dosadašnjeg Kriznog štaba te glomaznom strukturom ovog tijela, imenovala novi Krizni štab, saopćio je u poslijepodnevnom obraćanju građanima federalni premijer Fadil Novalić.\nZakazali u nabavci opreme\n„Krizni štab je brojao 21 osobu i nije odgovorio na postavljene zadatke naročito kada je u pitanju nabavka medicinske opreme u Federaciji BiH. Sada taj Štab broji svega sedam osoba“, kazao je Novalić, a ubuduće će to tijelo činiti i direktor Zavoda za javno zdravstvo FBiH (ZZJZ), direktor Federalne uprave za inspekcijske poslove (FUZIP), Federalne uprave policije (FUP), Direkcije robnih rezervi te sekretar Crvenog križa FBiH.\nUz pomoć ZZJZ FBiH, kazao je Novalić, završeno je prikupljanje podataka o potrebama svih općina i kantona te federalnog nivoa a koje se odnose na medicinsku opremu.\n„Kreću intenzivne, masovne nabave svih medicinskih sredstava, od respiratora, testova preko medicinske opreme za zdravstveni sektor. Time smo došli u aktivnu fazu kada ćemo moći reći da ćemo građanima Federacije garantovati znatno veći nivo zdravstvene zaštite“, obećao je Novalić.\nFederalni ministar raseljenih osoba i izbjeglica Edin Ramić podsjetio je da je Sektor za održivi povratak pri Ministarstvu, a u okviru oblasti poljoprivrede, prošle sedmice objavio javni poziv za refundaciju svih troškova poljoprivrednih proizvođača na području entiteta Republika Srpska, ali samo onih koji su se vratili na svoja ognjišta. Istovremeno će pokrenuti i aktivnosti za nabavku reprometarijala za jesenju sjetvu.\nRamić je kazao i da će nastaviti sa dosadašnjim aktivnostima, nabavci mehanizacije i kapitalnim investicijama u sektoru poljoprivrede.\nRefundacija doprinosa za sve zaposlene povratnike u RS\nRadna mjesta koja su otvorena u okviru napora Ministarstva posljednjih godina u privredi, danas su ugrožena, kazao je.\n„Tako da ćemo u narednom periodu objaviti javni poziv za sve firme koje imaju tri ili više zaposlenih i pozvati ih da ne otpuštaju radnike. Onima koji ne budu otpustili radnike refundirat ćemo doprinose za tri mjeseca za sve zaposlene povratnike na području entiteta RS. Također, nastavit ćemo podršku novom zapošljavanju“, kazao je Ramić.\nU okviru sektora za humanitarnu djelatnost, s obzirom na to da su povratnici uglavnom starija populacija, u narednom će periodu, obećao je Ramić, donirati 2.000 prehrambenih paketa, pripremit će projekte pomoći za prvačiće tokom početka naredne školske godine, a višečlane porodice će također dobiti i drugu vrstu pomoći.\nKako je danas rekao Ramić, podržat će i humanitarne organizacije koje najugroženijima dostavljaju hranu putem javnih kuhinja.


Nejasno gde je novinar bio tokom vikenda - Politika - Dnevni list Danas\nPočetna » Politika » Nejasno gde je novinar bio tokom vikenda\nStefan Cvetković saslušan pa pušten, bez izjava za javnost\nNejasno gde je novinar bio tokom vikenda\nJavio se. Dobro je. Rekao je da će do večeras doći kući – rekao je za Danas Milivoje Cvetković iz Bele Crkve, otac Stefana Cvetkovića, o čijem nestanku proteklih dana uglavnom preovlađuju teorije zavere, jer se od petka…\n3Piše: K. Živanović 18. juna 2018. 11.30 Izmenjeno: 11.30\n… kada je predsednik Srbije Aleksandar Vučić objavio da je novinar pronađen, on nije oglašavao.\nNejasno je i gde je Cvetković bio tokom vikenda, jer je tužilac iz Osnovnog javnog tužilaštva iz Vršca Tihomir Knežević izjavio da je novinar u petak uveče završio davanje izjave „u svojstvu oštećenog građanina“ u Upravi kriminalističke policije u Beogradu. Međutim, očigledno je da je od svojstva oštećenog, Cvetković u međuvremenu postao osumnjičeni jer mu je boravak u policiji produžen do nedelje.\nMinistar unutrašnjih poslova Nebojša Stefanović izjavio je juče da je izveštaj o nestanku novinara Stefana Cvetkovića sa njegovim iskazom prosleđen tužiocu, kao i da je bilo mnogo nelogičnosti u celom slučaju i u samoj Cvetkovićevoj izjavi. On je bio podvrgnut poligrafskom ispitivanju, koje je, prema rečima ministra, pokazalo da odgovori na nekoliko pitanja nisu bili tačni.\nStefanović je naveo da je na pitanje da li je u svemu učestvovao neko iz njegovog privatnog miljea, Cvetković rekao „ne“, a poligraf je pokazao da to nije tačno. „Očekujem da će on dati sva razjašnjenja, jer je potpuno jasno da je u ovome učestvovalo više lica“, rekao je Stefanović gostujući na RTS-u. Kako je istakao, nejasnoće unose svedočenja o tome da je Cvetkovića neko pratio i sat koji je pronađen na mestu navodne otmice. Rekao je da je sat pronađen ispred vozila bio jedan od ključnih faktora, da su izolovani otisci i uzorci DNK, ali da pripadaju samo Cvetkoviću.\nStefanović je naglasio i da su očevici sa lica mesta, kada su svedočili, rekli da su čuli normalan razgovor koji je trajao neko vreme, a da je potom Cvetković nestao. Novinar je rekao da je praćen i da se nalazio na pumpi, sa koje su pregledani snimci, ali, kako kaže ministar, na njima nije bilo njega niti bilo kog drugog vozila.\nOd momenta kada je predsednik Srbije Aleksandar Vučić u petak po podne saopštio da je novinar Stefan Cvetković „živ i zdrav“ i da se nalazi u „našim rukama“, javnost je ostala uskraćena za izjavu samog Cvetkovića o tome gde je bio dva dana i šta mu se dogodilo.\nInformacije o nelogičnostima u priči nestalog novinara kao i o „čudnim izjavama“ dao je sam predsednik, a kasnije su ih dopunili izveštaji tabloida da je reč o izrežiranoj predstavi kojom Cvetković, u dosluhu sa opozicijom, estradnim menadžerima, CIA, albanskom mafijom… vodi „specijalni rat protiv Vučića“. „Najinteresantnija“ teorija koju je izneo jedan tabloid glasi da je Cvetković u dogovoru sa Tačijem izrežirao sopstvenu otmicu „kako bi za nestanak optužili Tačijevog ljutog neprijatelja Ramuša Haradinaja“.\nPredsednik Nezavisnog društva novinara Vojvodine Nedim Sejdinović ocenjuje za Danas da ono što rade tabloidi nije za komentarisanje „nego za gađenje“.\n– Ono što je posebno zabrinjavajuće jeste što je ponašanje vlasti takođe tabloidno i što se konstantnim slanjem konfuznih, kontradiktornih poruka pojačava konfuzija u javnosti i pothranjuju razne sumnje – kaže Sejdinović dodajući da svi moramo insistirati da se ovaj slučaj u potpunosti rasvetli, „a javnost ima pravo da zna šta se dogodilo“.\nNUNS i NDNV: Cvetković da se obrati javnosti\n„Nezavisno udruženje novinara Srbije i Nezavisno društvo novinara Vojvodine zahtevaju od nadležnih državnih organa da što pre saopšte javnosti, u skladu sa zakonom, dosadašnje nalaze istrage slučaja nestanka Stefana Cvetkovića, bez spinovanja i političke propagande. Osim toga, tražimo i razjašnjenje da li je Cvetković u prethodna tri dana bio lišen slobode“, saopštili su NUNS i NDNV, pozivajući i Cvetkovića da se što pre, ako je u mogućnosti, obrati javnosti i saopšti šta mu se dogodilo, gde se nalazio ovih dana i zbog čega se nije oglašavao.\ndolazak kuci, novinar stefan cvetkovic, saslusanjeBeograd\n18. juna 2018. u 14.16\nNajnejasnije je to da se NIKO nije ozbiljno zainteresovao za novinara Cvetkovića, iako se 3-4 dana nije znalo gde je i u kakvom je stanju. Mediji, novinari, novinarska udruženja, zaštitnik građana, opozicione stranke… NIKO nije preduzeo bilo kakvu ozbiljniju akciju da se sazna nešto više o nestalom novinaru.\nU sličnim slučajevima, u Francuskoj, Grčkoj ili onomad Slovačkoj, pola zemlje je na nogama. Šta se ovde dešava!?\n18. juna 2018. u 17.04\nBio je u jednom od mupovih odmarališta tipa: Đura i brat, u pokušaju da revidira svoje stavove.\n18. juna 2018. u 18.31\nNego, nasli njega u petak, i odma Stevanovic daje izjave o pronadjenim otiscima i DNK rezultatima. Stajaznam evo ovde u nazadnoj Americi 48-72 casa je minimum potrebno da se takve analize odrade, cak u slucajevima kada su isti sa objekata gde nisu kompletni, npr sat, obicno treba reprint da se radi, pa traje i duze.\nStevanovic uspeo da odradi analize u roku od sat dva izgleda… Kad zavrsi politicku karijeru doktor ima ozbiljnu potencijalnu karijeru kao savetnik FBI ili neke slicne sluzbe da im pomogne da unaprede metode.


Tvornica glinice nastavlja sa radom za probleme svi krivi osim rukovodstva Alumine - Zvornicki.ba\nTvornica glinice nastavlja sa radom za probleme svi krivi osim rukovodstva Alumine\nUpravni odbor doo Alumine i dalje stoji iza svoje odluke, da nema pravo, niti kapacitete, niti može pregovarati sa bilo kim.Ovo je se moglo čuti na održanoj press konferenciji za medije rukovodstva Alumina Zvornik.\nMotika i Milošević\nPo ko zna koji puta rukovodstvo Alumine upoznalo je sa problemima javnost Zvornika, regije i svih zainteresiranih za slučaj tvornice glinice u Zvorniku. Ono što je vidljivo iz svih istupa i nastupa posljednjih mjeseci kako su se javili pravni problemi, a koji su bili i očekivani, ponovo je sadašnje rukovodstvo Alumine sebe ogradilo od tih problema i za iste okrivilo druge. Zbunjenost oko cijelog slučaja se nastavlja, pravni procesi su u toku. Radnici su dobili svoje plate, tvornica nije stala sa radom i to je ono najvažnije trenutno. Ali na presu se nije moglo čuti šta se očekuje u nastavku cijelog procesa.\nPomalo postaje iritantno da sadašnje rukovodstvo Alumine mjeecima ne rješava problem, a javnost uporno ubjeđuju da problema nema. Veliki broj ljudi u Zvorniku se pita kako je moguće da samo rukovodstvo Alumine nije ništa krivo i da nema odgovornosti u cijelom procesu. Nadamo se da tvornica neće stati sa radom da će se rad nastaviti i planovi rada ostvariti.\nU nastavku prenosimo sve ono što je saopšteno u toku pressa za medije:\nKompanija Alumina nije u stečaju, u stečaju je Birač a.d , mi smo posredno u stečaju kao firma kćerka Birača, rekao je na današnjoj konferenciji za štampu Milorad Motika predsjednik UO Alumine, posjetivši da se svi pravni procesi vode za Birač a.d. Motika je takođe poručio svim učesnicima u ovom procesu da se “ sve pusti u institucije sistema” i da insitucije sistema , sudovi i oni koji trebaju da učestvuju u rješavanju ovog problema učestvuju na način kako je to po zakonu i pravdi.\nOn je dodao da kompanija posle svih problema koji su se dogodili poslednjih nekoliko sedmica u potpunosti uspjela da stabilizuje proces proizvodnje “Odmah nakon što su računi odblokirani radnici su dobili plate, plaćene su obaveze ( posebno lužina i gas jer su neophodni deo nastavka proizvodnje), rekao je Motika. On je poručio svim kooperantima , poslovnim partnerima i bankama, da je kompanija Alumina trenutno stabilna i da nastavlja da radi punim kapacitetom i da će u maju mjesecu ispuniti sve ugovorene obaveze . On je naglasio da će kompaniji Alumina sutra biti isporučena sušara iz SAD, što je posljednji segment opreme koji će stići u novi objekat u krugu kompanije Alumina za proizvodnju specijalnih hidrata. “Kada sušara bude montirana, a to bi trebalo da bude završeno do 10. maja, pustićemo novi objekat u probnu proizvodnju”, rekao je Motika i dodao da će u tom pogonu biti zaposleno 30 novih radnika, što je strategija kompanije .\nOn kaže da radovi na pogonu “Zeohem”, u čiju izgradnju švajcarska istoimena firma ulaže deset miliona švajcarskih franaka, idu predviđenom dinamikom, kao i izgradnja obdaništa, te da kompanija “Alumina” nastavlja da radi “punim poslovnim zamahom”. Govoreći o pravnom timu Fabrike glinice “Birač”, koji predvodi Vitomir Popović, Motika je rekao da je taj tim dobio otkaz u “Alumini”, a ne u “Birču”, za koga i dalje vode postupke pred svim sudskim instancama.\nMotika je naveo da je veče prije blokade računa “Alumine” održan razgovor sa ovim pravnim timom, čiji su članovi tvrdili da neće i ne može doći do blokade računa, dok se naredno jutro desilo suprotno. On kaže da je pravni tim na nedavnoj konferenciji za novinare “zamijenio teze”, te da je ocjenjivao šta je radilo poslovodstvo. “Koliko se ja razumijem, poslovodstvo je poslodavac pravnom timu, a ne pravni tim poslodavcu”, rekao je Motika. Motika je dodao da i dalje postoji komunikacija sa pravnim timom, iako je u međuvremenu kompanija “Alumina” angažovala pravnika Vladimira Miloševića.\n“U sudskim procesima koji se vode protiv `Birča` i dalje učestvuje pravni tim, ali mi tu nemamo nikakvu nadležnost, jer to vodi stečajni upravnik, odnosno odbor povjerilaca, Skupština povjerilaca i stečajni sudija”, rekao je Motika.


Đorđević: Predsednik SANU nastupio kao promoter Rio Tinta - Politički.rs\nPredsednik pokreta Oslobođenje Mlađan Đorđević oglasio se saopštenjem povodom skupa „Projekat Jadar – šta je poznato“ koji je juče organizovala Srpska akademija nauka i umetnosti. On je tom prilikom optužio predsednika SANU da je zloupotrebio Akademiju za, prema njegovim rečima, promociju projekta koji će imati katastrofalne posledice po životnu sredinu u Srbiji.\n„Sa jedne strane imate narod čitave Zapadne Srbije koji je protiv iskopavanja litijuma, imate istoriju Rio Tinta kao kompanije koja je izazvala pomor gde god je došla i imate istoriju kršenja propisa od strane te kompanije u Srbiji, kao i procene o pogubnom uticaju po životnu sredinu, a sa druge strane imamo samo reč ministarke Mihajlović i direktorke Rio Tinta da će projekat biti ekološki održiv“, objašnjava Đorđević.\nU takvoj situaciji, kaže lider Oslobođenja, Kostić bira da se krije iza tobožnje akademske neutralnosti:\n„Ta neutralnost se pretvorila u grotesku na samom skupu, na kojoj je predstavnici kompanije Rio Tinto dopušteno da više od pola sata priča bajke. Samo što nije izjavila da je otrovna jalovina u rekama ustvari lekovita“.\nĐorđević dodaje i da su ekološki aktivisti na samom skupu dobili tek nekoliko minuta vremena da govore.\nPrema njegovoj oceni, na skupu se čula „gomila bajki“ iz usta ministarke Mihajlović i predstavnice Rio Tinta, a izbegnuti su odgovori na konkretna pitanja o otrovnom arsenu, jalovini i oticanju otpadnih voda.\nĐorđević je podržao istupanje predsednika Odbora za životnu sredinu SANU Vladimira Stevanovića koji je istakao čitav niz sumnjivih pitanja u vezi projekta, uključujući ekološku bezbednost, isplativost i transparentnost projekta.\n„Na tu listu treba dodati uništenje prirodnih i kulturnih dobara kao i raseljavanje stanovništva, što je bio slučaj u svakom projektu Rio Tinta od Australije do Portugala“, podseća Đorđević.\nJuče je ispred SANU održan i protestni skup, u kome je pokret Oslobođenje uzeo učešće, a na kome je predata peticija protiv iskopavanja litijuma u Srbiji.\nTags: EKOLOGIJA MLAĐAN ĐORĐEVIĆ POKRET OSLOBOĐENJE RIO TINTO SANU VLADIMIR KOSTIĆ\nPrevious Vukelić: Zorana Mihajlović tipičan primerak državnog službenika u funkciji interesa stranih kompanija. Zato ona napada naše građane\nNext Đorđević: Kosovo u zamenu za non pejper – poslednja, terminalna faza Vučićevog režima


Poražavajuća statistika: Za šest meseci 30.000 žena prijavilo porodično nasilje - BKTVNews\nPoražavajuća statistika: Za šest meseci 30.000 žena prijavilo porodično nasilje\n13. Februar 2018. u 16:42\nZa pola godine doneto je 6.000 pojediničnih planova za žene koje su bile žrtve nasilja, a 9.000 nasilnika iseljeno iz svojih stanova.\nZa šest meseci primene Zakona o zaštiti žrtava porodičnog nasilja više od 30.000 žena je prijavilo porodično nasilje, izjavila je danas predsednica Saveta za praćenje primene preporuka mehanizama UN za ljudska prava Suzana Paunović.\nPaunović je na sednici skupštinskog Odbora za ljudska i manjinska prava i ravnopravnost polova, na kojoj se raspravljalo o Izveštaju Srbije u okviru trećeg ciklusa Univerzalnog periodičnog pregleda i dobijene preporuke'', Paunović je navela da su članice UN prepoznale da Srbija prvi put ima efikasan sistem zaštite od porodičnog nasilja, kao i to da stanje ljudskih prava u Srbiji nije idealno, ali da ima napretka.\nOtac ZAPALJENE TRUDNICE: Voleo bih da mi je ZET ostao ŽIV. Ne bih ga UBIO, ali bi umirao u najgorim MUKAMA!\nPaunović je rekla da su mnoge članice UN pohvalile Srbiju za ono što je urađeno između dva Univerzalna periodična ciklusa, kao i da je pohvaljen postupak rada na Izveštaju.\n''Pohvaljena je transparentnost u procesa izrade Izveštaja jer su učestvovali svi koji su imali priliku da daju pritužbe ili pokažu da neke stvari mogu da se unaprede. Izveštaj nije idealizovan, svaka stavka govori o zakonima koji su usvojeni i o kojima je postajala javna rasprava'', istakla je Paunović.\nZaštitnik građana Zoran Pašalić naveo da su uskraćivanja i kršenja ljudskih prava iz onih oblasti koje nisu često u fokusu javnosti i da samo u slučaju tragedije i teške povrede prava postaju predmet interesovanja šire javnosti.\nPašalić je primetio da se Izveštaju navodi da se više decenija pokušava da reši problem osoba sa invaliditetom i zaštitnik građana nije zadovoljan kako se to odvija, njihovi problem se rešavaju ad hoc.\n''Drugi problem je njihova inkluzija i kako se sprovodi, uglavnom se krše njihova osnovna ekonomska prava'', ukazuje zaštitnik građana.\nDodaje da su stara lica druga najugroženija grupa u društvu, a na trećem mestu su, kako kaže, žene i deca koja su u fokusu zbog tragičnih događaja koji su se dešavali u poslednje vreme.\nPašalić je ukazao i slobodu mišljenja i izražavanja, navodeći da je izlazak države iz medija umesto da pospeši snizio krietrijume u kvalitetu medijskih sadržaja.\nTu su važna dva pitanja, prvi je ekonomski status novinara, neuređen pravni status i nemogućnost da dobiju kredite od poslovnih banaka, a drugo pitanje su učestali napadi na novinare povodom kojim smo se oglašvali kad god je bilo jasnih dokaza da se to desilo, naveo je Pašalić.\nSednici Odbora kojom je predsedavao predsednik tog tela Meho Omerović prisustvovali su i direktorka Beogradskog centra za ljudska prava Sonja Tošković, zamenik šefa Misije OEBS Džozef Melot, stalna koordinatorka Kancelarije UN u Srbiji Karla Herši.\nTagovi: nasilje, žene, Srbija,


RTS :: EU daje milion evra za turizam Istočne Srbije i Donjeg Podunavlja\nŽivot u vreme pandemije EU daje milion evra za turizam Istočne Srbije i Donjeg Podunavlja\npetak, 03. jul 2020, 19:58 -> 20:07\nEU daje milion evra za turizam Istočne Srbije i Donjeg Podunavlja\nEvropska unija bespovratno daje milion evra za ublažavanje posledica pandemije u turizmu 12 opština Istočne Srbije i Donjeg Podunavlja. Konkurs je otvoren, a pojedinac može da dobije najviše deset hiljada evra. Šta je od dokumentacije potrebno, može da se nađe na sajtu Evropske unije.\nTanja Cupać iz GIZ-a, Nemačke organizacije za međunarodnu saradnju navodi da su sredstva namenjena za poboljšanje kvaliteta usluga u turizmu, prvenstveno za higijenske i sanitarne standarde jer je to prioritet.\n"Ukoliko neko želi da uvede neku novu uslugu, recimo domaćinstvo želi da napravi letnju kuhinju, pa da pruži časove kuvanja ili ako žele da renoviraju kupatila, ili neke manje infrastrukturne radove, znači sve ono što će značajno da poboljša kvalitet usluge čitavog regiona i njih pojedinačno", navela je Cupaćeva.


Na drugom okupljanju HResurs 2.0 programa, učesnici programa i zaposleni na poslovima ljudskih resursa u državnoj upravi su prisustvovali panel diskusiji o Izazovima menadžera u privatnom sektoru i državnoj upravi. Moderator panela bila je Ivona Simić, savetnica predsednice Vlade RS, dok su u panel diskusiji učestvovali i Jelena Kralj, Pedersen & Partners, Dragica Bojanić, Trizma, Snežana Antonijević, iz Nacionalne akademije za javnu upravu, kao i Željko Brkić, iz Ministarstva unutrašnjih poslova.\nNakon poredjenja načina rada, organizacije i mogućnosti za napredak u privatnom sektoru i državnoj upravi, panelisti su razgovarali o važnosti postavljanja i jasnog komuniciranja misije, vizije i vrednosti kompanije i institucije zaposlenima.\nNaredna tema - motivacija i zadržavanje zaposlenih, bila je usmerena na načine utvrđivanja entuzijazma i posvećenosti kandidata na razgovoru za posao, kao i šta menadžeri mogu da učine u kasnijim stadijumima kako bi izgradili dobar odnos sa zaposlenima. U skladu sa tim, svi prisutni su bili saglasni sa činjenicom da mogućnost za razvoj i napredak predstavlja najveći faktor u motivaciji zaposlenih.\nU pogledu situacionog liderstva, panelisti su diskutovali o načinama na koji menadžeri mogu da podstaknu pozitivnu promenu, kao i da utiču na zaposlene na postanu što bolji menadžeri. Dodatno, istakli su da je najvažnije negovanje unutrašnje motivacije kod zaposlenih, što se odnosi na voljnu akciju da radimo prvenstveno na sebi, a zatim i na svojoj okolini.\nZa kraj su naglasili važnost negovanja davanja i primanja povratne informacije, s obzirom na to da se komunikaciji ne pridaje dovoljno važnosti. Panelisti su istakli da je prvenstveno je neophodno da dobro poznajemo svoje zaposlene, jer svi primamo informacije na različite načine, kao i da imamo svest o tome šta želimo da postignemo sa određenim feedback-om.


SAD: Tužilac države Novi Meksiko optužio kompaniju "Gugl" da neovlašćeno prikuplja lične podatke dece | Hronika\nPočetna strana > Hronika > SAD: Tužilac države Novi Meksiko optužio kompaniju "Gugl" da neovlašćeno prikuplja lične podatke dece\nDržavni tužilac američke države Novi Meksiko optužio je kompaniju Google da neovlašćeno prikuplja lične podatke dece kršeći savezne i države zakone.\nTužba, koja je podneta u američkom Okružnom sudu u Albukerkiju, tvrdi da Google koristi svoj paket obrazovnih usluga koji promoviše školama, učiteljima i roditeljima, kao način špijuniranja dece i njihovih porodica.\nGlavni državni tužilac Hektor Balderas kaže da, iako ova kompanija reklamira Guoogle Education kao vredan alat za škole koje nemaju resurse, on zapravo predstavlja sredstvo za praćenje šta deca gledaju na internetu u učionici i kod kuće na privatnoj mreži.\nOn navodi da se skeniraju sve informacije, od lokacije, do toga koje su stranice posećene, koji su videozapisi gledani, sačuvane lozinke i liste kontakata.\nPrema njegovim rečima, bezbednost učenika bi trebalo da bude prioritet svakoj kompaniji koja pruža usluge deci, a posebno u školama.\nGoogle je odbacio tvrdnje kao "pogrešne", rekavši da paket G Suite for Education omogućava školama kontrolu pristupa računima i zahteva da škole imaju pristanak roditelja kada je to nužno.\n"Ne koristimo lične podatke korisnika osnovnih i srednjih škola za ciljane oglase", rekao je portparol kompanije Google.\nU odvojenom slučaju, Google je pristao da plati 170 miliona dolara američkim vlastima zbog kršenja privatnosti maloletnih korisnika videoservisa Youtube.\nPrema navodima tužbe Novog Meksika, iako kompanija ne dopušta deci mlađoj od 13 godina da otvore Google račune, kompanija pokušava da zaobiđe ovu zabranu preko svoje obrazovne usluge, kako bi "potajno stekla pristup informacijama o deci Novog Meksika".\nU poslednjoj tužbi se navodi da više od 80 miliona učitelja i učenika koristi Google obrazovnu platformu, prenose agencije.


"Globalni fond svaku zemlju pita: što želite da učinite u borbi protiv AIDS-a? Svaka zemlja može da ima sopstveni program. Neko težište stavlja na antiretroviralnu terapiju, kako bi oboleli, odnosno zaraženi virusom HIV, mogli da žive normalno. Druge zemlje kao prioritet stavljaju prevenciju i obrazovanje... Neke zemlje promovišu bezbedan seks i dele besplatne kondome."\nKako funkcioniše Globalni fond: zemlje donatori daju sredstva u zajedničku rezervu, koja trenutno iznosi oko 6 milijardi i 300 miliona dolara. Donatori su obećali još dve milijarde i 800 miliona dolara. Zemlje koje traže pomoć podnose vrlo specifične projekte, koje ocenjuje nezavisan panel stručnjaka, a, potom, odobrava odbor u kome sede predstavnici vlada i privatnog sektora. Predlozi se ocenjuju – kaže Bernard Rivers – prema kvalitetu i obećanim rezultatima, nikada prema političkim faktorima. Štaviše, kaže Rivers, odluka o obnavljanju finansiranja temelji se u potpunosti na ostvarenim rezultatima.\nKako se, u tom slučaju, može oceniti ukupan rezultat na današnji Svetski dan borbe protiv AIDS-a?\nBernard Rivers vidi i dobre rezultate i neželjene aspekte:\n"Dobre vesti su da je više novca dostupno za borbu protiv AIDS-a. Više je političke volje u svetu da se prizna da AIDS predstavlja krizu protiv koje se treba boriti. Više je specijalizovanih lekara i medicinskog osoblja. Dostupno je i više antiretroviralnih lekova, koji su dostupni i po nižim cenama. Loša vest je da još toliko mnogo pojedinaca negira mogućnost da bi i sami mogli da budu zaraženi i da bi mogli zaraziti druge. Dakle, još se borimo sa zaslepljenošću i samozavaravanjem.\nDok god to bude postojalo, epidemija HIV-a će i dalje napredovati," kaže Bernard Rivers.\nU Srbiji obeležen Svetski dan borbe protiv side\nNacionalna komisija za HIV i Sidu u saradnji sa Crvenim krstom, vladinim i nevladinim organizacijama danas je na beogradskom Trgu Republike deljenjem propagandnog materijala obeležila 1. decembar, Svetski dan borbe protiv side. Organizacije koje se u Srbiji bave tim problemom prvi put su ove godine zajedničkom akcijom obeležile Svetski dan borbe protiv side. Oko 100 predstavnika tih organizacija prošetalo je centralnom beogradskom Knez Mihailovom ulicom noseći zapaljene sveće u znak sećanja na one kji su preminuli od te bolesti. U organizaciji Studentske poliklinike danas se na Trgu Republike može obaviti besplatno testiranje na HIV, a na svakom štandu mogu se dobiti saveti o HIV/AIDS-u, o tome kako se prenosi, prepoznaje i kako se zaštiti.\nU Crnoj Gori je registrovano 68 inficiranih osoba\nOd početka epidemije HIV-a u Crnoj Gori je registrovano 68 inficiranih osoba, od kojih je 39 obolelo a 25 umrlo, saopšteno je na današnjoj konferenciji za novinare povodom Dana borbe protiv AIDS-a. Strahuje se međutim da je broj inficiranih nekoliko puta veći. Ministar zdravlja, rada i socijalnog staranja Miodrag Radunović kazao je da je više od 95 odsto inficiranih starosti između 25 i 45 godina, dok je infekcija registrovana kod tri osobe mlađe od 18 godina. On je dodao da je, prema nezvaničnim podcima, broj neregistrovanih inficiranih osoba mnogo veći, od 600 do 800, što je oko 1 odsto ukupne populacije. Ministarstvo zdravlja, rada i socijalnog staranja, podsetio je ministar Radunović, potpisalo je sa Programom za razvoj Ujedinjenih nacija Sporazum o finansiranju četvorogodišnjeg programa sa ciljem zadržavanja niskog stepena rasprostranjenosti HIV-a u Crnoj Gori, i pružanja nege obolelima, a usvojena je i Strategija bezbedne krvi, završen vodič o prevenciji prenosa HIV-a sa majke na dete, a održani su i treninzi sa medicinskim radnicima. Društvo za borbu protiv side CAZAS održalo je danas niz manifestacija posvećenih Svetskom danu borbe protiv AIDS-a.\nKofi Anan: Nastaviti borbu protiv side\nOdlazeći generalni sekretar UN Kofi Anan je povodom Svetskog dana borbe protiv side apelovao na svetske lidere, ali i na čitavo čovečanstvo da preuzmu veću odgovornost u borbi protiv te bolesti koja je za 25 godina odnela više od 25 miliona života. Četvrt veka od prvog slučaja zaraze, sida se i dalje širi, sa 11.000 novih slučajeva inficiranja dnevno i više od tri miliona smrtnih slučajeva godišnje.\nU svetu je seropozitivno gotovo 40 miliona ljudi, a od tog broja 25 miliona živi u Africi, podaci su tela UN za borbu protiv side koje je formirano pre 10 godina u cilju koordinisanja borbe na svetskom nivou. Anan je u poruci međunarodnoj zajednici čestitao na izvesnom napretku u borbi protiv ove opake bolesti, ali i ukazao da je potrebno dalje ulagati napore.\nAnan je objasnio da je potrebna veća zaštita rizičnih grupa, rad sa civilnim društvom i delovanje kako bi se omogućila veća "moć i autonomija žena i devojaka" i "promena odnosa muškarac-žena na svim nivoima društva".


Republika Srpska: Dokapitalizacija HE Bistrica sa 6,5 miliona evra - Serbia Energy\nSerbia Energy Balkan I Energetika|Region energetika|Republika Srpska: Dokapitalizacija HE Bistrica sa 6,5 miliona evra\nRepublika Srpska: Dokapitalizacija HE Bistrica sa 6,5 miliona evra\nHidroelektrane na Drini planiraju da ove godine dokapitalizuju preduzeće HE Bistrica, koje su preuzeli od kompanije Kaldera i da u njega ulože 12,69 miliona KM (6,5 miliona evra), kako bi moglo da posluje i da investira, saznaje portal CAPITAL.\nU Planu poslovanja HE na Drini za 2021. godinu, koji bi uskoro trebala da razmatra Skupština akcionara, navodi se da će povećati kapital u HE Bistrica čiji su stoprocentni vlasnik.\nU cilju finansiranja investicija i tekućeg poslovanja HE na Drini u 2021. godini planirana je dokapitalizacija povećanjem osnovnog kapitala društva HE Bistrica u ukupnom iznosu od 12,69 miliona KM, od čega se na finansiranje planiranih investicija odnosi 9,07 miliona KM (4,6 miliona evra), a za finansiranje tekućih troškova poslovanja 3,62 miliona KM (1,8 miliona evra), naveli su u HE na Drini.\nTakođe, u 2020. godini realizovana je dokapitalizacija HE Bistrica od 4,1 milion KM (2,1 milion evra), čime je osnovni kapital društva povećan na 14,3 miliona KM (7,3 miliona evra).\nPodsećamo, HE na Drini kupile su ranije udele od postojećih ulagača u HE Bistrica i za to platile 20,7 miliona KM (10,6 miliona evra).\nPortal CAPITAL otkrio je da će Republika Srpska postati po drugi put vlasnik preduzeća HE Bistrica, i to 11 godina nakon što je isto to preduzeće prodato firmi Kaldera company za 6,8 miliona KM (3,5 miliona evra). Srpska ga je sada otkupila za čak 21,6 miliona KM (11 miliona evra).


Preparation and Defence of Specialised Thesis | Power, Electronic and Telecommunication Engineering | Faculty of Technical Sciences | FTN\nSpecialised Academic Studies\nSubject: Preparation and Defence of Specialised Thesis (06 - ESZRA)\nSticanje znanja o načinu, strukturi i formi pisanja izveštaja nakon izvršenih analiza i drugih aktivnosti koje su sprovedene u okviru zadate teme specijalističkog rada. Izradom specijalističkog rada studenti stiču iskustvo za pisanje radova u okviru kojih je potrebno opisati problematiku, sprovedene metode i postupke i rezulatate do kojih se došlo. Pored toga, cilj izrade i odbrane specijalističkog rada je razvijanje sposobnosti kod studenata da rezultate samostalnog rada pripreme u pogodnoj formi javno prezentuju, kao i da odgovaraju na primedbe i pitanja u vezi zadate teme.\nOsposobljavanje studentata za sistematski pristup u rešavanju zadatih problema, spovođenje analiza, primenu stečenih i prihvatanju znanja iz drugih oblasti u cilju iznalaženja rešenja zadatog problema. Samostalno izučavajući i rešavajući zadatke iz oblasti zadate teme, studeni stiču znanja o kompleksnosti i složenosti problema iz oblasti njihove struke. Izradom specijalističkog rada studenti stiču određena iskustva koja mogu primeniti u praksi prilikom rešavanja problema iz oblasti njihove struke. Pripremom rezultata za javnu odbranu, javnom odbranom i odgovorima na pitanja i primedbe komisije student stiče neophodno iskustvo o načinu na koji u praksi treba prezetnovati rezultate samostalnog ili kolektivnog rada.\nFormira se pojedinačno u skladu sa potrebama i užom oblašću specijalističkih studija koja je obuhvaćena zadatom temom specijalističkog rada. Student u dogovoru sa mentorom sačinjava završni rad u pismenoj formi u skladu sa predviđeni pravilima Fakulteta tehničkih nauka. Student priprema i brani pismeni specijalistički rad javno u dogovoru sa metrorom i u skladu sa predviđenim pravilima i postupcima.\nTokom izrade specijalističkog rada, student konsultuje mentora, a po potrebi i druge profesore koji se bave užom oblašću koja je tema specijalističkog rada. Student sačinjava specijalistički rad i nakon dobijanja saglasnosti od strane komisije za ocenu i odbranu, ukoričene primerke dostavlja komsiji. Odbrana specijalističkog rada je javna, a student je obavezan da nakon prezentacije usmeno odgovori na postavljena pitanja i primedbe.\ngrupa autora časopisi i knjige iz teme specijalističkog rada sve English\ngrupa autora časopisi, knjge i drugi specijalistički radovi sve Serbian language\nEducation specialist thesis defence No Yes 50.00\nWriting the education specialist thesis with theoretic basis No Yes 50.00


Izvor: Blic, 12.Maj.2008, 12:37\nBebe koje se rode ove nedelje prve poklone dobiće od Crvenog krsta. Njihove mame će po izlasku iz porodilišta, uz radosnicu Crvenog krsta dobiti komplet peškira za prvo kupanje, dva bodija i „Pavlovićevu mast".\nAkcija „Paket za no-vorođenu bebu" organizuje se 17 godinu za redom u okviru nedelje Crvenog krsta.\n- Naši volonteri će darovati sve mame koje su se porodile u periodu od 8. do 15. maja. Oni će bebi paketiće deliti prilikom izlaska iz porodilišta. >> Pročitaj celu vest na sajtu Blic << Pripremili smo 446 poklona, jer se toliko mališana rodilo prošle godine u ovo vreme. Naravno imamo mi još paketića za slučaj da ove godine u beogradskim porodilištima rodi više dečaka i devojčica, nego lane. Cilj ove akcije je da damo skroman doprinos povećanju nataliteta u Beogradu i Srbiji - kaže za „Blic" Slađana Dimić iz Crvenog krsta.\nPovodom obeležavanja 8. maja Svetskog dana Crvenog krsta i nedelje Crvenog krsta, osim akcije „Paket za novorođenu bebu" koja će se realizovati u celoj Srbiji, predviđeno je do kraja meseca romskim porodicama u Beogradu bude podeljeno 4.836 paketa.\nTakođe, danas počinje obuka vojnika na civilnom odsluženju vojnog roka, a biće uričene nagrade dobrovoljnim davaocima krvi i autorima najboljih učeničkih radova.\nUčenici osnovnih i srednjih škola sa Zvezdare i Starog grada danas će se takmičiti u pružanju prve pomoći. Takmičenje počinje u 9.45 časova na platou marine „Dorćol", a učesnici će biti raspoređeni na devet punktova na prostoru SRPC „Milan Gale Muškatirović" (bivši „25. maj").\nDan pre: 11.Maj.2008\nDan posle: 13.Maj.2008


Otros Aires ponovo u Beogradu - Dan u Beogradu\nNaslovna » Izlasci » Festivali » Otros Aires ponovo u Beogradu\nAh Neša 26. mart 2012. Festivali Postavite komentar\nUlaznice se kupiti na prodajnim mestima Card Service-a i biletarnici SKC-a po ceni od 1.000 dinara. Moguće ih je kupiti i u knjižarama „Delfi“, a svako ko u njima napravi račun veći od 1.000 dinara ostvariće 30 % popusta na karte.\nOtros Aires i ove godine na festivalu BTE započinje evropsku turneju tokom koje će nastupati u Nemačkoj, Italji, Francuskoj i Velikoj Britaniji.\nBTE se već posle dva izdanja svrstao među desetak najvećih tango festivala u Evropi, a prošle godine, pored domaćih zaljubljenika u tango, posetilo ga je oko 500 plesača iz 27 zemalja sveta. Pored Otros Airesa, festival će i ove godine od 17. do 23. aprila ugostiti neke od najvećih svetskih tango plesača i di-džejeva. (danubeogradu.rs)\nTagovibeogradski tango festival festivali skc\nPrethodni Medicina u Srbiji kroz vekove\nSledeći Premijera: Zabuna na sceni.02: Kako ti kažeš!


RSI: Šahisti treći u Sokobanji - Svrljiške novine\nRSI: Šahisti treći u Sokobanji\nNaslovna » Svrljig vesti » Sport » RSI: Šahisti treći u Sokobanji\nNa proteklim Petim radničko – sportskim susretima Saveza Samostalnih sindikata Srbije od 5.do 9. oktobra ove godine u Sokobanji, sportisti povereništva Svrljiga u konačnom plasmanu su na sredini tabele. Najbolji ekipni plasman ostvarili su šahisti osvojivši treće mesto, pehar i diplomu.\nStonoteniseri su imali teži put, i u ukupnom plasmanu su na šestom mestu, a učestvalo je čak 16 ekipa. Kuglaši na 14 mestu, kaze Saša Miljković, vođa sportske ekipe Svrljiga na ovim susretima.\nSveukupni pobednik ovogodišnjih petih radničko – sportskih susreta SSS Srbije je Savez samostalnih sindikata grada Niša, drugoplasirana ekipa je Sindikat uprave Srbije, treće mesto pripalo je Samostalnom sindikatu zaposlenih u bankama i osiguravajućim društvima i drugim finansijskim organizacijama.\nOsnovni cilj susreta masovnost, oko 7oo takmičara, disciplina, prijateljstvo krasilo je ove igre, rekao je na zatvaranju Miodrag Randjelović, predsednik ovogodišnjeg Organizacionog odbora igara,potpredsednik SSS Srbije, predsednik Saveza sampostalnih sindikata grada Niša.


BEZ DOGOVORA: Štrajk advokata do daljnjeg! : Nadlanu.com\nBEZ DOGOVORA: Štrajk advokata do daljnjeg!\nObjavljeno 27. jun 2014. / 21:32:18\nMinistar pravde Nikola Selaković razgovarao je danas sa predstavnicima srpske advokature o načinima pronalaženja rešenja za višednevni štrajk advokata, međutim, kako su istakli iz Advokatske komore Beograda, dogovor nije postignut zbog čega će protest advokata obustavom rada biti nastavljen do daljnjeg.\nKako se navodi u saopštenju Ministarstva pravde, Selaković je sa predsednikom Advokatske komore Srbije Dragoljubom Đorđevićem, predsednikom Advokatske komore Beograda Slobodanom Šoškićem, predsednikom Advokatske komore Vojvodine Srđanom Sikimićem i predstavnicima Advokatske komore Požarevca, razgovarao o prevazilaženju problema koji su doveli do obustave rada advokata u Srbiji.\nNa sastanku koji je trajao više od tri sata Selaković i predstavnici advokature su se usaglasili da se rešenje jedino može pronaći kroz otvoren dijalog svih strana, i da će se pregovori nastaviti kako bi se pronašlo adekvatno i kompromisno rešenje.\nPostignut je dogovor da je potrebno u najkraćem roku pronaći rešenje za trenutni problem, ali da je neophodno nakon toga pristupiti sistemskom rešavanju nagomilanih problema sa kojima se advokatura suočava decenijama unazad. Na sastanku je dogovoreno i da se u sredu, 2. jula, održi novi sastanak predstavnika advokature sa ministrom pravde, na kojem će prisustvovati i ministar finansija Lazar Krstić.\nSelaković je istakao da je Ministarstvo pravde posvećeno rešavanju svih problema u pravosuđu, ali da se neće svrstati ni na stranu advokata, ni na stranu Ministarstva finansija, već na stranu interesa građana.\nMinistarstvo finansija pozdravilo je dogovor koji je danas postignut između Ministarstva pravde i advokatskih komora.\n- Verujemo da će se razgovori između nadležnih ministarstava i advokatskih komora nastaviti i u narednom periodu kako bi se obezbedilo što kvalitetnije poslovanje advokata i produbila saradnja svih nadležnih ministarstava i advokatskih komora u Srbiji- rečeno je u Ministarstvu finansija.\nS druge strane, Advokatska komora Beograda saopštila je danas da se protest advokata obustavom rada nastavlja do daljnjeg s obzirom da na današnjem sastanku sa ministrom pravde nije postignut dogovor o usvajanju zahteva advokata.


Pošte RS u milionskim gubicima\nNesavjesno poslovanje, kršenje zakona o javnim nabavkama, te zloupotreba ovlaštenja, samo su neke od ocjena koje se mogu pročitati u izvještaju glavnog revizora RS-a, Boška Čeke, o poslovanju Pošta Srpske u 2003. i 2004. godini. Kao jedan od najupečatljivijih primjera zloupotreba, Čeko navodi kupovinu pet stanova u 2002. godini. Ti stanovi su 2003. godine nezakonito rashodovani, čime su Pošte oštećene za više od 800 hiljada maraka:\n“Nakon izvršenog rashodovanja stanovi su dati u otkup za iznos od 63.653 konvertibilnih maraka. Glavna služba za reviziju javnog sektora RS-a u svom izvještaju za 2002. godinu je konstatovala da su naprijed navedeni stanovi knjiženi kao građevinski objekti, jer tako su i kupljeni - kao građevinski objekti, odnosno poslovna imovina Pošte. Te je iste objekte, odnosno stanove, izdala Pošta korisnicima, svojim radnicima, po rješenju o zakupu. Među korisnicima zakupa je i generalni direktor Pošte.”\nU izvještaju se još spominje finansiranje usavršavanja stranog jezika generalnog direktora, koji je za te namjene u dva navrata putovao na Maltu. Čeko navodi i da su zakoni kršeni prilikom zapošljavanja:\n“Te se javljaju slučajevi da se za šalterskog radnika prima radnik sa zvanjem obućar specijalista, za stručnog saradnika za poslove trgovine nastavnik srpskog jezika, za upravnika poštonoše pomoćnik zidara, pomoćnik tesara i armirač. Savjetnik generalnog direktora istovremeno obavlja poslove upravnika Pošte u Tesliću, član je Upravnog odbora Pošte, a u decembru 2004. godine je izabran za predsjednika Upravnog odbora, što govori o postojanju povezanih strana i sukobu interesa.”\nČeko posebno naglašava da su Pošte u 2003. i 2004. godine poslovale sa gubitkom od 10 miliona maraka godišnje ako se izuzmu obavezna sredstva koja su doznačavana od Telekoma Srpske, tako da iskazana dobit od 10,5 miliona maraka nije istinita.


Austrijska ministarka letos plesala s Putinom, a sada...\nAustrijska ministarka letos plesala s Putinom, a sada…\nTanjug 10. novembra 2018. 07:30\nVAŠINGTON – Austrijska ministarka spoljnih poslova Karin Knajsel sredinom avgusta je plesala a ruskim predsednikom Vladimirom Putinom na svom venčanju, a sada je otkazala putovanje u Moskvi zbog – špijunskog skandala, navodi „Vašington post“.\nAustrijska vlada je, međutim, saopštila da je Knajselova otkazala putovanje u Rusiju, planirano za sledeći mesec, i pozvala na razgovor predstavnika ruske diplomatske misije u Beču.\nKnajsel je trebalo da boravi u Moskvi 2. i 3. decembra, kako bi učestvovala na jednom forumu dijaloga civilnog društva, koji je najavljen prilikom posete predsednika Rusije Vladimira Putina Beču u junu.\nOna je, međutim, sada upozorila da bi, ako se sumnje austrijske vlade kad je o špijunaži reč pokažu kao osnovane, to „ozbiljno opteretilo bilateralne odnose između Austrije i Rusije“.\nIstovremeno, Rusija je porekla da išta zna o „špijunskom skandalu“ i pozvala na razgovor austrijskog ambasadora u Moskvi.\nSkandal bi, ocenjuje „Vašington post“, mogao da označi prekretnicu u odnosima između Rusije i nove austrijske vlade.\n„Ali, kada su koalicija Narodne partije desnog centra i krajnje desničarske Slobodarske partije stekle kontrolu nad vladom prošle godine, ta zemlja je usvojila niz stavova očigledno smišljenih sa ciljem da se približi Moskvi“, piše „Vašington post“.\nPitanje: Kom zanatu je politika najsličnija?


Različiti stavovi o izgradnji hidrocentrala "Gornja Drina" - Bizlife.rs\nRazličiti stavovi o izgradnji hidrocentrala “Gornja Drina”\n01:41 Foča, 21/10/2011\nNa današnjoj posebnoj sednici Skupštine opštine Foča, kojoj su prisustvovali predstavnici Ministarstva industrije, energetike i rudarstva Republike Srpske, “Elektroprivrede RS” i projektantskih kuća, mogla su se čuti podeljena mišljenja u vezi sa sprovođenjem projekta izgradnje Hidroenergetskog sistema “Gornja Drina” koji je vredan 450 miliona evra.\n“Naš stav je da je to što je dosad rađeno nezakonito. Nema odgovarajuće dokumentacije, nije urađen regionalni prostorni plan „Gornja Drina” koji je morao biti stavljen na uvid javnosti. Mi smo za dijalog sa Vladom Srpske kako bismo sve ovo rešili na najbolji način”, rekao je načelnik opštine Foča Zdravko Krsmanović.\nIzgradnjom četiri hidroenergetska objekta bile bi otvorene brojne razvojne šanse, a na godišnjem nivou u opštinsku kasu trebalo bi da se slije oko četiri miliona KM.\nStav pojedinih stranaka je da većinski paket treba da bude u rukama države, odnosno Vlade i „Elektroprivrede RS”. Iz Ministarstva industrije, energetike i rudarstva RS poručuju da investitori ne žele da ulažu, ako im se ne daju garancije.\n“Investitori jednostavno nemaju sigurnosti u ulaganja u BiH, ako nemaju vlasništvo od 51 odsto. Tako da je to u suštini jedan tehnički i finansijski razlog za takav odnos vlasništva”, naglasio je Milan Baštinac, pomoćnik ministra industrije, energetike i rudarstva.\nIz “Elektroprivrede RS” ističu da je sve u skladu sa zakonom i važećim propisima.\n“Izrada projektne dokumentacije je u toku. Ovaj posao obavljamo bez obzira što ne znamo ko će biti koncesionar, dok i u ostalim studijama izvodljivosti radi još nekoliko kompanija. O ovom projektu na ovaj način preuranjeno je govoriti. Kada sve završimo do prve polovine sledeće godine tada ćemo to staviti na uvid javnosti”, rekao je Vladislav Vladičić, izvršni direktor za investicije i razvoj “Elektroprivrede RS”.\nSve strane su saglasne da su ovo tek otvorena pitanja o kojim treba razgovarati, a o čemu će građani biti informisani na javnim raspravama u sljedećoj godini.\nŠta prodaja IMT-a i dolazak Indijaca znače u praksi


Dodik o sudijama i Oriću, Banjaluka kritikuje presudu\nRTS\t01.12.2018 13:16\nPredstavnici Republike Srpske oštro su osudili konačnu oslobađajuću presudu po optužnici protiv ratnog komandanta tzv. Armije BiH za Srebrenicu, Nasera Orića, i njegovog saborca, Sabahudina Muhiću.\nMilorad Dodik je rekao da bi voleo kada bi zaposleni u Sudu i Tužilaštvu BiH, kao deo odnosa prema svom narodu, napustili te institucije i da će u tome kada se odluče uvek imati njegovu podršku.\nPredsedavajući Predsedništva BiH Milorad Dodik izjavio je da oslobađajuća presuda komandantu Armije BiH u Srebrenici Naseru Oriću predstavlja najgoru poruku koju su srpskom narodu mogli da upute Sud BiH i BiH u celini i da je krajnje vreme da se prestane sa omalovažavanjem Srba, prenosi Srna.\nDodik je podsetio da je i ranije govorio da je to suđenje farsa i namešteno da bi zločinci, kakav je Naser Orić, dobili satisfakciju u vršenju zločina.\n"Biti pripadnik srpskog naroda danas, u trenutku kada zločinca oslobađaju sudije, koje su sve, a nisu sudije, govori o tome šta možemo očekivati u BiH", rekao je Dodik.\nOn je istakao da je BiH "pravno i ljudsko nasilje nad Srbima, što najbolje pokazuju ovakve odluke Suda BiH".\nDodik je rekao da bi voleo kada bi zaposleni u Sudu i Tužilaštvu BiH, kao deo odnosa prema svom narodu, napustili te institucije i da će u tome kada se odluče uvek imati njegovu podršku.\nPredsednica Republike Srpske Željka Cvijanović izjavila je da je "oslobađajuća presuda Naseru Oriću i Sabahudinu Muhiću još jedna potvrda da je pravosuđe na nivou BiH u funkciji bošnjačke ratne politike", preneli su banjalučki mediji.\nDodala je da je s obzirom na dosadašnju praksu Suda BiH, ovakva presuda bila očekivana i "samo je potvrdila naše sumnje u pristrasnost ovog takozvanog 'pravosuđa", prenosi RTRS.\nCvijanović je rekla da su ovakvom odlukom, praktično, amnestirani svi monstruozni zločini nad srpskim stanovništvom u Podrinju.\nPredsednik Narodne skupštine Republike Srpske, Nedeljko Čubrilović, najoštrije je osudio oslobađajuću presudu Oriću, ističući da je to potpuni krah pravosudnog sistema BiH, koji do temelja ruši proces pomirenja naroda i izgradnje demokratskog društva i vladavine prava.\nMinistar rada i boračko-invalidske zaštite Republike Srpske, Milenko Savanović, rekao je da je Sud BiH danas pokazao nepoštovanje prema srpskim žrtvama, ali da ne iznenađuje takav postupak, s obzirom na selektivnu pravdu u BiH.\nPredsednik Boračke organizacije Republike Srpske, Milomir Savčić, smatra da Srpska treba da prestane da finansira institucije pravosuđa na nivou BiH, preneli su banjalučki mediji.\nPredsednik Republičke organizacije porodica zarobljenih, poginulih boraca i nestalih civila, Nedeljko Mitrović, ističe da Narodna skupština Republike Srpske zbog oslobađajuće presude Oriću treba što pre da stav van snage nametnute odluke visokog predstavnika o formiranju Tužilaštva i Suda BiH.\nPredsednik Udruženja porodica nestalih Sarajevsko-romanijske regije, Milan Mandić, rekao je da pravda i pravo u BiH ne stanuju pod istim krovom.\nPredsednik Saveza logoraša Republike Srpske, Branislav Dukić, smatra da oslobađajuća presuda Oriću samo potvrđuje da u Sudu i Tužilaštvu BiH nema pravde, već da u ovim institucijam vlada politika, zbog čega treba da ih napuste srpski predstavnici.\nPredsednik Udruženja žena žrtava rata Republike Srpske, Božica Živković Rajilić, smatra da svi srpski predstavnici treba da napuste Sud i Tužilaštvo BiH.\nPredsednik Opštinske organizacije porodica zarobljenih i poginulih boraca i nestalih civila iz Srebrenice, Branislav Vasiljević, rekao je da su porodice srpskih žrtava ostale neme.\nPredsednik Srpske demokratske stranke, Vukota Govedarica, rekao je da oslobađanje Orića predstavlja konačan dokaz da u BiH pravda za Srbe ne postoji.\nIz PDP-a je saopšteno da ova presuda ponovo dokazuje neprofesionalnost, politički rad i selektivni pristup pravdi u BiH.\nŠef Kluba poslanika SNSD-a u Predstavničkom domu parlamenta BiH, Staša Košarac, izjavio je da je oslobađajuća presuda Oriću još jedna potvrda da pravosudne institucije na nivou BiH, nametnute odlukom visokog predstavnika, predstavljaju pravosudnu lakrdiju pod pritiskom i uticajem Bošnjaka.\n1. kad ces na robiju lopino? ili ces na dedinje da vucicu lizes guzicu\n'U', 'Ustaše Vežica' i 'Ubi Srbina' na plakatima SDSS-aDodik: Eventualni dogovor BiH sa NATO ide na odobrenje u RSNovi trošak za posetioce Starog grada u BudviKada je Požega 'Požarevac' u Dubrovniku grebu automobilePrijedor danas: Na nekim mestima gore nego 2014.Potpisan protokol o granici između BiH, Srbije i Crne GoreHaos s vremenom se nastavlja: Zagreb 'razlupan', poplave svuda, ljudi potpuno odsečeniNevreme u HR: Zbog snažnog vetra Zagrepčanima preporuka da ne izlaze napoljeOlujno nevreme 'rasturilo' Zagreb, poplave u BiH, da li i nas to čeka?Drama u hrvatskim vodama: Trajekt sa 342 osobe 'zarobljen' na moru, 'kolaju razne teorije'Ratni zločini - Elfeti Veseli za ubistvo srpskog dečaka samo 10 godina zatvoraPendarovski: Nadam se sastanku s Vučićem, Kosovo ne opterećuje naše odnoseNATO očekuje plan BiHPendarovski proglasio pobedu: Biću predsednik svih makedonskih građanaDrugi krug predsedničkih izbora u Severnoj MakedonijiPokret 'Odupri se' pisao Merkelovoj: Milove 'krvave ruke'Dodik: Nema članstva u NATO, nemam ništa protiv saradnjePola metra snega na Velebitu, hladni snežni talas ide ka namaSrbi iz Slovenije pokreću inicijativu za novi, krovni savezIzetbegović: Na svaki potez treba odgovoriti kontrapotezom


“Nećemo nikome da dokazujemo da ovo nije ruska vojna baza” | SC Radar\n“Nećemo nikome da dokazujemo da ovo nije ruska vojna baza”\nU rusko-srpskom humanitarnom centru u Niu su na obuci uestvovali i predstavnici drava koje su lanice NATO.\nIz Centra za Prvu televiziju kau da smatraju da su svojim delima u Srbiji zasluili diplomatski status.\nTrening maarskih spasilaca poetkom leta u Srpsko-ruskom humanitarnom centru. Njihove kolege iz Hrvatske ovde su trenirale prolog vikenda. Na pitanje otkud spasioci iz zemalja EU, lanica NATO, u Centru dok traju diplomatske razmirice Zapada i Rusije o njegovoj stvarnoj nameni, novi kodirektor Viktor Guljevi kae da nije vano ko odakle dolazi, to nije pitanje politike, vana je saradnja u pruanju pomoi u vanrednim situacijama i da nikome ne eli da dokazuje da ovo nije ruska vojna baza.\n“Unedogled moemo da dokazujemo da Centar nije vojna baza, u medijima e uvek nesto biti izvueno iz konteksta i poee pria da ovde rade pijuni i slino. Nemamo nameru da non-stop dokazujemo da li jesmo ili nismo, Centar je otvoren za sve, i svako iz medija moe da doe ovde da se uveri da to nije istina. Da je Rusija htela da otvori vojnu bazu, ne bi poslali mene koji sam strunjak za lavine i bavim se spasavanjem ljudi, nego vojno lice koje je uestvovalo u ratovima i prolo brojne vojne obuke”, naveo je Viktor Guljevi, kodirektor Srpsko-ruskog humanitarnog centra.\nGuljevi dodaje i da je pitanje dobijanja diplomatskog statusa politiko, oni se ne bave politikom, ve spasavanjem, ali ne razume zato srpska vlada to odlae.\n“Kao graaninu Rusije udno mi je da Rusija, koja je toliko pomagala Srbiji, ne samo u humanitarnoj pomoi, ve i u drugim sferama, i prijatelj je Srbije, nije dobila status, dok su mnoge druge organizacije iz drugih zemalja dobile, pitam se zato je to tako”, rekao je on..\n“Nije reeno zbog toga to se vre veliki pritisci, to se to pitanje politizuje i to mi ne elimo da to pitanje postane predmet politikih sporova. To treba da se rei na nain kako je to uobiajeno u skladu sa Bekom konvencijom. Nadam se da e to brzo da se desi”, kazao je ef srpske diplomatije Ivica Dai.\nA to bi im, kau u Centru, olakalo rad, kao i planove da ovo postane i glavni balkanski centar za obuku po meunarodnim standardima.\nZa pet i po godina postojanja, ruski spasioci pruali su humanitanu pomo u Srbiji i regionu, pomagali u poplavljenim podrujima, gasili poare, radili na deminiranju terena.\nOpirnije u video-prilogu:


Brnabić: Srbija nije bolesna država, nego u najvećem usponu od osnivanja - Glas Zaječara\nHome Društvo Brnabić: Srbija nije bolesna država, nego u najvećem usponu od osnivanja\nBrnabić: Srbija nije bolesna država, nego u najvećem usponu od osnivanja\nPredsednica Vlade Ana Brnabić izjavila je da Srbija danas nije bolesna država, već da je verovatno u periodu najvećeg uspona od osnivanja srpske države.\nBrnabić je za televiziju Pink izjavila da nije tačna ocena sociologa Vesne Pešić da je Srbija danas „bolesna država“, i da je ovo sada „najveći uspon“.\n„Nikada ranije nismo bili prvi ili drugi u Evropi po ekonomskim pokazateljima“, kazala je Brnabić.\nUpitana o navodima potpredsednice Stranke slobode i pravde (SSP) Marinike Tepić da su predsednik Srbije Aleksandar Vučić, njegovi otac, brat i sin prisluškivani zbog kontakata sa osobama iz kriminalne sredine koje su bile „na merama“, ona je odgovorila da je to „potpuno neverovatan napad“.\n„Potpuno neverovatan napad Marinike Tepić. Ona ima sve informacije i o tome ko je prisluškivao i zašto, to je zanimljiva tema“, rekla je Brnabić i dodala da „sve nadležne insituticije rade svoj posao i istražuju ovaj pokušaj državnog udara“, kako je okarakterisala prisluškivanje razgovora predsednika Vučića.\nBrnabić je rekla da su počele pripreme i „traženje zemljišta“ za izgradnju pogona za proizvodnju vakcine protiv korona virusa kineske kompanije Sinofarm, jer je rok za to 17. okotobar.\n„Proizvodnja Sinofarm vakcina u Srbiji je važna za naš zdravstveni sistem i izuzetno je važna ekonomski i politički i geostrateški“, rekla je Brnabić.\nOna je dodala da vakcinacija protiv korona virusa u Srbiji ide odlično, ali da bi bilo dobro da ide još brže.\nPrethodni tekstU Zaječaru 2 osobe preminule, još 14 novoobolelih\nNaredni tekstDnevni horoskop za subotu 13. mart


ePogledi - Ukrajina: Porošenko 'diže' rezerviste\nUkrajinski predsjednik Petro Porošenko saopćio je u ponedjeljak da će vojni rezervisti u toj zemlji biti pozvani na obuku, u okviru nedavno proglašenog ratnog stanja, i da će neke vojne jedinice biti raspoređene u skladu s jačanjem odbrane zemlje, javlja Associated Press, prenosi Tanjug.\nIstovremeno, glasnogovornik Kremlja Dmitrij Peskov rekao je novinarima u Moskvi da je Porošenkova tvrdnja da Rusija planira graditi "koridor" od Donbasa do Krima apsurdna i da je je to još jedan pokušaj da se pojačaju tenzije između dvije zemlje.\nPeskov je to rekao u komentaru o Porošenkovoj izjavi da Moskva planira "prigrabiti" Mariupolj i Berdjansk.\n"Nažalost, jasno je da će se takvi pokušaji pogoršanja tenzija nastaviti kako se bliže predsjednički izbori u Ukrajini", rekao je Peskov, koji je istakao da "Rusija nikad ništa nije prigrabila niti je uspostavila bilo kakve koridore, te da su tvrdnje o tome apsolutno neosnovane".\nOdnosi između Ukrajine i Rusije još su više zategnuti nakon incidenta koji se dogodio 25. novembra, kada je Rusija otvorila vatru i zaplijenila tri ukrajinska vojna broda, a njihovu posadu uhapsila pod optužbama da su povrijedili ruske državne granice.\nNakon toga Porošenko je uveo ratno stanje na 30 dana u deset ukrajinskih oblasti koje smatra najpodložnijima eventualnom ruskom napadu.


"Komandante Vučiću, još dugo da čuvate Srbiju i sve Srbe"\nMinistar policije Aleksandar Vulin je u čestitki predsedniku Srbije Aleksandru Vučiću povodom Dana Vojske Srbije (VS), naveo danas da će vreme u kome je Vučić komandant VS, ostati zapamćeno po nezabeležnom ulaganju u opremu, njeno naoružanje i standard svih pripadnika vojske.\n“Vreme u kome ste vrhovni komandant Vojske Srbije je vreme nezabeleženih ulaganja u opremu i naoružanje, ali i standard svih pripadnika vojske. Vreme Vašeg komandovanja vojskom ostaće zapamćeno kao vreme obnove oružane moći i vreme u kome je Srbija izabrala put vojne neutralnosti”, naveo je Vulin.\n“Vi ste”, nastavio je Vulin, “prvi vrhovni komandant Vojske Srbije, koji nije predao, ni izručio nijednog vojnika i oficira, nijednom stranom sudu i prvi koji se nije plašio da iskaže poštovanje našim borcima za slobodu”.\n“Želim Vam da još dugo, po volji građana Srbije, komandujete našom vojskom i čuvate Srbiju i sve Srbe”, naglasio je Vulin.\naleksandar vučić/aleksandar vulin


Javni dug BiH na kraju prošle godine oko 11,4 milijarde KM - INFORMACIJA JE KAPITAL - Capital.ba\n03. sep. 2018. 15:15 Objavljeno u FINANSIJE\nSARAJEVO, Zaduženost BiH na kraju 2017. godine bila je 11.353.620.000 KM, od čega se na spoljni dug odnosilo 7,9 milijardi ili 69,16 odsto, a na unutrašnji dug 3,5 milijardi KM ili 30,48 odsto javne zaduženosti.\nU ukupnom iznosu servisa spoljnog duga, FBiH učestvuje sa 64,11 odsto, Republika Srpska sa 34,96 odsto, dok institucije BiH i Brčko distrikt učestvuju sa 0,47, odnosno sa 0,46 odsto. Srna\nKljučne riječi: bih, javni dug, vazno, zaduzenost\nBiH u 2015. povukla 400,98 miliona KM kredita\n03. sep. 2018. 22:10\nJos kada bi ovo bilo stvarno stanje…..


Iako Srbija beleži ekonomski rast, mnoga domaćinstva i dalje žive na ivici egzistencije.\n- U apsolutnom siromaštvu trenutno živi oko 96.000 dece, što čini 7,8 odsto dečje populacije, dok je trećina njih u riziku da postane siromašna. Socijalna pomoć ne doseže do svih kojima je potrebna, a postojeći iznosi nisu dovoljni za osnovne potrebe korisnika kako bi se porodice izvukle iz siromaštva - rekla je De Dominičis.\nKomentarišući slučaj šestoro dece koja su u očajnim uslovima živela sama bez roditelja čak osam meseci, ona je istakla "da je očigledno da je izostala prevencija i pravovremena podrška porodici".\n- Odgovornost je prevenstveno na sistemu socijalne zaštite, ali važno je sagledati ko je još u širem sastavu propustio da na vreme prijavi okolnosti kojima su ova deca i porodica bili izloženi. Da li je škola prijavila izostanak dece sa nastave? Da li je zdravstveni sistem imao saznanja o zanemarivanju i propuštanju sistematskih pregleda ili vakcinacija? Konačno, da li su lokalna zajednica i građani adekvatno reagovali? Ipak, u ovoj incidentnoj situaciji kontrolni sistem je urgentno reagovao i osigurao bezbednost za decu do pronalaženja trajnog rešenja - zaključila je direktorka Unicefa u Srbiji.\n70 MILIONA EVRA ZA SRBIJU IZ EU Vučić: Srbija očekuje da dobije jasan znak da ćemo postati članica Unije


Rastoder, rođeni Beranac poznat i kao “kralj banana” zbog svog ogromnog poslovanja s tim voćem, pribavljao je ostatke bivše nacionalne aviokompanije putem svoje novoosnovane firme Air Adriatic.\nPrema pisanju Financi, Rastoder je već razgovarao sa Nenom Dokuzov iz slovenačkog Ministarstva ekonomskog razvoja i tehnologije, dok ministar Zdravko Počivalšek razmatra potencijalno učestvovanje države u poslu sa Rastoderom, ali pod uslovom da ime “Slovenija” bude deo imena avionske kompanije.\nRastoder je dužan da tokom sledećeg meseca plati 45.000 evra za imovinu Adrije, koja se sastoji uglavnom od dozvola za let, uključujući i njen vredni sertifikat avionskog operatora (AOC), kako bi stekla prava koja dolaze s licencama.\nKupac će morati da preduzme određene mere kako bi dozvole ponovo mogle postati valjane. Adria poseduje još nešto imovine, uključujući marku i sedište, koja će se kasnije naći na prodaji.\nRastoder će moći da iskoristi sve prednosti Adrijinog članstva u raznim organizacijama i zakupi preostalu infrastrukturu, kao što su ime, zgrada i oprema.\nAdria Ervejs, koju je nemački finansijski fond 4K Invest preuzeo 2016. godine, pala je u stečaj prošle jeseni, nakon godina finansijskih poteškoća. Nakon propasti, vlada je razmotrila uspostavljanje novog nacionalnog prevoznika kako bi zadržala povezanost Slovenije sa svetom, ali je ta mogućnost na kraju odbačena kao ekonomski neisplativa.\nSlovenačko društvo za upravljanje imovinom u državnom vlasništvu (BAMC) od tada je predložilo vladi da subvencioniše letove iz Ljubljane do ključnih čvorišta grupe Lufthansa – Frankfurta, Minhena, Ciriha i Brisela – u cilju povećanja postojećih frekvencija. Međutim, ministar Počivalšek zalagao se za osnivanje novog nacionalnog prevoznika u saradnji s inostranim partnerom.\nDanci od septembra održavaju avione "Adria Ervejsa"


je kompanija posvećena konstantnom razvoju i unapređivanju svog portfolija kao i upravljanju kvalitetom\nIstorijat firme Misija i vizija Inpharm tim Kvalitet Distribucija Info o distribuciji Lanac snabdevanja Logističke usluge Skladištenje Usluge carinskog posredovanja\nInpharm Co. posluje u skladu sa važećom zakonskom regulativom, dobrim poslovnim običajima i poslovnim moralom, a u svom poslovanju, osnov za dalje unapređenje nalazi, pre svega, u zahtevima primenljivih Zakona o lekovima i medicinskim sredstvima, Pravilnicima o uslovima za promet na veliko lekova i medicinskih sredstava kao i smernicama Dobre prakse u distribuciji lekova i medicinskih sredstava. Zgrade i prostorije preduzeća Inpharm su službeno odobrene za upotrebu u poslovanju i predmet su redovnih inspekcija Ministarstva zdravlja, Sanitarnog inspektorata, farmaceutske i carinske inspekcije. Kompanija poseduje uredne dozvole za uvoz, izvoz, konsignaciju, veleprodaju i distribuciju lekova uključujući biološke proizvode, antibiotike, narkotike, kao i lekova koji zahtevaju očuvanje »hladnog lanca« tokom transporta i skladištenja i medicinskih sredstava. Inpaharm poseduje dozvole uprave carina za postupke „kućnog carinjenja“, koje olakšavaju i ubrzavaju carinske postupke a na isti način podižu odgovornost kompanije i prikazuju je kao sigurnog partnera. Sistem kvaliteta koji je implementiran u poslovanje Inpharm-a, osigurava da:\nsamo proizvod koji ima dozvolu za stavljanje u promet može biti distribuiran\nsu uslovi skladištenja lekova i drugih proizvoda sve vreme pod nadzorom kao i tokom transporta\nne postoji mogućnost kontaminacije drugim proizvodima\nse lekovima i drugim proizvodima rukuje na odgovarajući način, kao i da\nse svi lekovi i drugi proizvodi čuvaju na propisanom, bezbednom mestu i pod propisanim uslovima.\nSistem kvaliteta kroz dobre distributivne prakse obezbeđuje da se pravi proizvod isporuči na pravo mesto, u zadovoljavajućem periodu vremena, a da, ukoliko se ukaže potreba za povlačenjem proizvoda iz prometa, taj postupak bude jednostavan, efikasan i brz.\nOd 2007 godine, Inpharm Co. d.o.o je usklađen, sertifikovan i redovno održava i unapređuje svoj sistem kvaliteta u skladu sa zahtevima standarda ISO 9001, koji su u potpunosti implementirani u poslovanju, počev od utvrđivanja konteksta preko upravljanja rizicima.\nOd 2016 godine Inpharm Co. d.o.o. započinje sa primenom i sertifikuje se u skladu sa zahtevima standada OHSAS – 18001 – standard za bezbednost i zaštitu zdravlja zaposlenih i ISO 14001– standard za zaštitu životne sredine, od kada postupa u skladu i primenjuje Integrisani sistem upravljanja.\nPod zaštitom životne sredine u kompaniji Inpharm se smatra adekvatno korišćenje prirodnih resursa, u ovom slučaju električne energije i papira kroz minimizaciju njihovog korišćenja, kao i pravilno upravljanje svim vrstama otpada koji se prilikom obavljanja redovne delatnosti stvaraju. To znači upravljanje ambalažnim i farmaceutskim otpadom, kroz reciklažu i pravilno odlaganje odnosno uništenje, kao i upravljanje ostalim vrstama otpada (komunalnim, elektronskim i dr.).\nU 2019-oj godini, inpharm implementira standard 45001:2018, koji zamenjuje OHSAS 18001:2007, čime potreba za usklađivanjem sa gorepomenutim standardima je pored poštovanja zakonskih zahteva i samih zahteva standarda, poboljšanje i unapređenje samog sistema upravljanja kvalitetom, kroz posvećenost brizi o svojim zaposlenima, radnom okruženju i globalnom uticaju na životnu sredinu. Cilj Inpharma je izgradnja integrisanog sistema upravljanja kvalitetom kroz ispunjenje zahteva domaće i evropske regulative u domenu našeg poslovanja te ispunjenje zahteva standarda kojima se rukovodimo.\nPotvrda o usaglašenosti sa standardima ISO 9001:2015, ISO 14001:2015 i 45001:2018 dobija se kroz sertifikacije od strane eminentne sertifikacione kuće Quality Austria.


RADIO-XXL – francuska\nFrizer francuskog predsednika Fransoaa Olanda prima ministarsku platu iz državne kase.\nPARIZ – Frizer francuskog predsednika Fransoaa Olanda prima ministarsku platu iz državne kase.\nZa brigu o frizuri šefa francuske države frizer Olivije B. dobija ogromne pare. Prema pisanju satiričnog nedeljnika „L kanar anšante“, frizer se plaća iz državne kase mesečno 9.895 evra.\nfrancuski presednik i angela merkel\nFrizer je 16.maja 2012.potpisao petogodišnji ugovor sa državom, navodi magazin dokumentujući to fotografijom ugovora.\nU tom sporazumu se zahteva od frizera da u tajnosti drži zaposlenje kod predsednika države, a njegova primanja odgovaraju plati francuskog ministra.\nU Francuskoj je usledila žestoka debata o ovoj temi, pošto je Oland uvek pokušavao da bude umereniji od svojih prethodnika.\nJelisejska palata već je reagovala i poručila da je honorar opravdan.\nTako se navodi da frizer mora svako jutro, veoma rano, da ustaje kako bi frizirao predsednika. Često mora i više puta dnevno da „ispravlja“ frizuru šefa države.\nTakođe se navodi da su raniji predsednici svojim frizerima davali slične plate.\n„L kanar anšante“, koji je već u više navrata nagrađivan za istraživačko novinarstvo, otkrio je mnoštvo skandala u francuskoj politici, koji su vodili i ka ostavkama.\nTako je državni sekretar Kristijan Blan morao da podnese ostavku 2010. zato što je iz budžeta potrošio 12.000 evra za cigare.


Dačić: Nikada nisam bio na tim bunga-bunga žurkama, maloletnice bile samo na kulturnim manifestacijama | Luftika\nDačić: Nikada nisam bio na tim bunga-bunga žurkama, maloletnice bile samo na kulturnim manifestacijama\nPredsednik Skupštine Srbije Ivica Dačić oglasio se danas povodom optužbi da je bio među učesnicima “tajnih žurki” u Jagodini i naglasio da je on već godinama pod policijskom prismotrom, koja beleži svaki njegov korak.\n„Ja sam već 13 god pod prismotrom policije i oni kontrolišu i prate šta ja radim, tako da je svaki moj odlazak zabeležen“, rekao je Dačić za televiziju Hepi, a preneo Danas.\nPredsednik SPS-a napominje da su svi događaji kojima je prisustvovao bili javnog karaktera.\n„Ja sam od 2008. godine sa Palmom u koaliciji i stotinu puta sam s njim bio na raznim prigodama, jer on organizuje veliki broj događaja. Maloletnice su bile prisutne samo na kulturnim manifestacijama, koje su se održavale pred hiljadama ljudi“, rekao je on.\nDačićeva ocena je da je ceo slučaj sa podvođenjem maloletnica u Jagodini ispolitizovan i da njime isključivo treba da se bave nadležni organi.\nPodsetimo, potpredsednica Stranke slobode i pravde Marinika Tepić prikazala je na konferenciji za novinare video snimak za koji tvrdi da je svedočenje čoveka iz Jagodine koji je navodno prisustvovao „podvođenju“ devojčica i žena u tom gradu.\nKao učesnike tih žurki anonimni svedok je, pored Markovića, naveo još neke od čelnika vlasti – Ivicu Dačića, Aleksandra Antića, ali i vlasnike Knez petrola i televizije Kopernikus.\noznakedragan marković palma ivica dacic palma bunga bunga zurke podvođenje jagodina podvodjenje maloletnica\nKolika je opasnost po Srbiju nakon što je ‘izvozna demokratija’ Amerike doživela poraz protiv talibana?\n22/04/2021 у 11:26\nNe mogu samo da se setim kako se zvao klub kod Tašmajdana gde si sedeo na spratu u vip separeu.\nNa slovo M, Mistik, Milenijum ili slično.\nOdozdo su mi izgledale kao da imaju 16-17 godina, možda su izbliza bile duplo starije.\nU tom periodu sam još i više znao da procenim jer sam bio student.


Bracanović svedočio na sudjenju za ubistvo Ćuruvije\nBeta\t 24. oktobra 2016. 12:25\nNekadašnji zamenik šefa Resora državne bezbednosti (DB) MUP-a SrRbije Milorad Bracanović izjavio je danas u Specijalnom sudu u Beogradu da je od bivšeg ministra unutrašnjih poslova Dušana Mihajlovića čuo da je novinara Slavka Ćuruviju ubio Luka Pejović.\nBracanović, koji je u vreme ubistva Ćuruvije bio načelnik Odeljenja za kontraobaveštajne, obaveštajne i bezbednosne poslove Jedinice za specijalne operacije, rekao je na sudjenju za ubistvo Ćuruvije da je Mihajlović to rekao na jednom od sastanaka s načelnicima svih uprava (policije i DB-a).\nOn se setio da su sastanku prisustvovali i tadašnji načelnik Uprave kriminalističke policije Radovan Knežević i načelnik Resora javne bezbednosti (Sreten) Lukić.\nBracanović je svedočio i da je neko počeo da priča da ima neka saznanja o ubistvu Ćuruvije, ali da je Mihajlović potom rekao: “Vi nemate pojma, njega je ubio neki kriminalac Luka (Pejović)”.\nOn je dodao i da je čuo da je Pejović potom ubijen, a na pitanje sudije Jovanović da li je Mihajlović rekao još nešto, odgovorio je odrečno.\nBracanović je dodao i da misli da je Mihajlović to izjavio da bi pokazao kako su pripadnici policije nesposobni.


Novalić u Općini Teočak: Osigurati otvaranje novih radnih mjesta (VIDEO) - Akta.ba\nNovalić u Općini Teočak: Osigurati otvaranje novih radnih mjesta (VIDEO)\nPremijer Federacije Bosne i Hercegovine Fadil Novalić boravio je danas u posjeti Općini Teočak.\n04.03.2021. 14:51 / Izvor: Fena\nPremijer Federacije Bosne i Hercegovine Fadil Novalić boravio je danas u posjeti Općini Teočak. Jedan od najveći problem u ovoj lokalnoj zajednici je odlazak građana zbog nedostatka radnih mjesta.\nNapomenuo je da su problemi u rubnim općinama slični i uglavnom se tiču ekonomskih pitanja iako su one prilično sustigle razvoj kada je u pitanju infrastruktura - putevi, bolnice, škole i komunikacije, ali građani ipak napuštaju te općine.\nNovalić kaže da građani, posebno mladi, odlaze ili prema zemljama zapadne Evrope ili su u pitanju unutarnje migracije prema velikim gradovima u Bosni i Hercegovini poput Tuzle i Sarajeva, a najveći razlog je nemogućnost pronalaska posla.\n"Definirali smo šta su to osnovni problemi i ove općine, a to su industrijske zone, potrebna podrška otvaranju novih radnih mjesta", dodao je Novalić i najavio da će Federacija BiH kroz transfere nižim nivoima vlasti, kao i kroz podršku ekonomskim mjerama voditi računa da se radna mjesta kreiraju u manjim sredinama poput Teočaka kako bi postale atraktivnije za ostanak naročito mladih.\nPojasnio je da će se kroz raspodjelu sredstava nižim nivoima vlasti i kroz buduće raspodjele javnih prihoda voditi računa da se sredstva usmjere i prema manjim, za sada neodrživim sredinama jer je depopulacija velika i dovodi u pitanje opstojnost tih općina.\nNačelnik Općine Teočak Tajib Muminović također je kazao da je potrebno tu općinu pomoći kako bi se zadržalo stanovništvo i kako bi postale sredine koje mogu biti atraktivne za zapošljavanje.\n"Imamo obećanje da će Vlada Federacije osigurati izdvajanja za manje sredine i posebno za one projekte koji osiguravaju zapošljavanje", podvukao je Muminović.\nKako je napomenuo, određene projekte su završili, a neki su još u fazi realizacije, ali obećanje Vlade FBiH najviše raduje te je izrazio nadu da će ova posjeta dati svoje rezultate.\nRazgovarano je i o drugim problemima jer manje općine imaju probleme u vezi s katastarskim knjigama koje su ostale u općinama Republike Srpske, poput Zvornika i Ugljevika.\nRješenje tog pitanja pokrenuto je u Federalnom ministarstvu pravde FBiH te u Vladi Republike Srpske jer i u tom bh. entitetu imaju slične probleme za neke svoje općine koje imaju knjige u Federaciji BiH, te se krenulo u rješenje tog pitanja.


Slavni grčki kompozitor Mikis Teodorakis preminuo je danas u 96. godini, a tokom života je često pokazivao da je veliki prijatelj naše zemlje i našeg naroda gde je imao brojne prijatelje.\nNa društvenim mrežama se opraštaju od čuvenog kompozitora, a prisetili su se i podrške koju je tokom godina pružao srpskom narodu, pa i tokom ratnih godina. Na Tviteru je osvanuo snimak slavnog kompozitora koji je organizovao koncert protiv bombardovanja Jugoslavije, na kojem kaže:\n- Mi stojimo pored žrtava, naše srpske braće, i želimo da naša pesma nadjača zvuk sirena koje plaču i fijuk raketa. Beograde, danas pevamo za tebe!\nPodsetimo, Mikis Teodorakis rođen je 29. jula 1925. godine na ostrvu Hios u Grčkoj. Od mladosti je bio fasciniran muzikom, bio je samouk, i još kao dete je pisao pesme, iako nije imao instrumente.


“U prvih sedam meseci ove godine suficit je 48,5 milijardi dinara, a planirali smo deficit, apsolutni uspeh”, kazao je Mali za Radio-televiziju Srbije.\n“Očekujem značajno povećanje”, kazao je Mali o minimalnoj ceni rada.\nOn je rekao da će u nedelju biti otvoren autoput od Obrenovca do Čačka koji je, kako je ocenio, višedecenijski san. Govoreći o ulaganju u infrastrukturu, on je naveo da su to investicije koje podstiču ekonomiju.\nMali je naveo da je na Vladi već doneta odluka o osnivanju Komisije za investicioni ciklus, koji je najavio predsednik Srbije Aleksandar Vučić, i dodao da će predsednica te komisije biti premijerka Ana Brnabić, a član tima biće i predsednik Vučić.\nAviokompanija Er Srbija (Air Serbia) primila je 2,46 milijardi dinara subvencija u 2018, što joj je omogućilo da godinu završi sa neto dobitkom od 1,45 milijardi, pokazuje finansijski izveštaj ovog preduzeća.\nNetflix vredi više od BDP-a pet balkanskih zemalja


Radio TV Stara Pazova - Ima li interesovanja za žensku košarku u Staroj Pazovi?\nIma li interesovanja za žensku košarku u Staroj Pazovi?\nŽenska košarka u Staroj Pazovi datira još iz davne 1950. godine. U okviru Muškog Košarkaškog kluba tada je osnovana ćenska sekcija, a od 2009. godine zainteresovane devojčice imaju priliku da treniraju u Ženskom Košrakaškom klubu u Staroj Pazovi. Da košarka i danas živi u Staroj Pazovi potvrđuje oko 90 devojčica koje se svakodnevno druže sa košarkaškom loptom trenirajući u staropazovačkom Ženskom Košrakšakom klubu. Sa pet takmičarskih selekcija u klubu rade tri trenera sa kojima smo proverili šta košarka pruža devojčicama u odnosu na druge sportova. Najpogodniji period za početka treniranje košarke kod devojčice je 6. odnosno 7. godina. Nekoliko devojčica koje u klubu treniraju od malih nogu imale su sreću da postanu deo reporezentacije i steknu mogućnost učešća na kadetskom Evropskom provenstvu koje se polovinom avgusta održava u Francuskoj. U klubu ističu da je protekla sezona jedna od najuspešnijih od kako klub postoji. Ženski Košarkaški klub u Staroj Pazovi funkcioniše skoro 6 decenija.


U Prijedoru počeo teniski turnir „m:tel OPEN 2017“ - GradPrijedor.com - Portal grada Prijedora\nHome»Sport»U Prijedoru počeo teniski turnir „m:tel OPEN 2017“\nU Prijedoru počeo teniski turnir „m:tel OPEN 2017“\n13. juna 2017. 1 Min Read\nU Prijedoru je u toku jedan od najvažnijih sportskih događaja u BiH, dvanaesti po redu turnir „m:tel OPEN 2017“, iz kalendara Tenis Evrope za juniore i juniorke do 12 godina starosti. Turnir se održava na teniskim terenima TK „Dr Mladen Stojanović“ i trajaće do 18.06.2017. godine.\nNastavljajući praksu društveno odgovornog poslovanja, kompanija m:tel je podržala održavanje ovog turnira na kojem učestvuje 128 tenisera iz cijele Evrope. Ova teniska manifestacija je najveći i jedini sportski događaj u ovoj kategoriji u Republici Srpskoj i Bosni i Hercegovini, koji okuplja najperspektivnije tenisere i teniserke Evrope.\nU svojoj dugoj istoriji, Teniski klub „Dr Mladen Stojanović“ je predstavljao vrlo značajnu, ne samo sportsku, već i instituciju lokalnog i regionalnog karaktera, koja je često ponijela i epitet ambasadora ovih prostora širom svijeta.


Nijedan radnik nije dao ili dobio otkaz u šećerani\nZbog višemesečnih nagađanja da li će „grčke šećerane“ u Srbiji promeniti većinskog vlasnika, Crvenčani se pitaju da li će njihova šećerana, čiji je većinski vlasnik od 2003. godine kompanija “Helenik šugar”, ostati primer dobre privatizacije u Srbiji.\nNenad Trbović, šef nabavke u šećerani, kaže da je za dobru privatizaciju ove fabrike najviše zaslužan dobar socijalno-investioni program koji su predložili prilikom prodaje, ali i većinski vlasnik, koji ga je u potpunosti ispoštovao.\n- Inače, Crvenčani su oduvek bili vezani za ovu fabriku koja je najveća industrija u mestu i koja je pre privatizacije ulagala značajan deo svog profita u poboljšanje kvaliteta života u Crvenki. Imali smo sreće što se to nije promenilo nakon privatizacije, što je uglavnom uobičajeni slučaj u Srbiji - kaže Trbović.\nOsim što je već tokom prve godine privatizacije ispunjen zahtev o investiranju 7,5 miliona evra, a profit samo tri godine od privatizacije udvostručen sa 30 na 75 miliona evra, “Helenik šugar” je u poslednje tri godine malim akcionarima isplatio godišnje dividende u proseku oko 100.000 dinara po akcionaru. Tako je, primera radi, od ukupnog profita 2011. godine malim akcionarima u Crvenki pripalo ukupno gotovo milijardu dinara.\nPrema rečima generalnog menadžera Aristeidisa Vasilopulosa, to je način da Crvenki vrate deo profita.\n- Znamo da isplaćivanje dividendi, kao i izgradnja 22 stana za radnike nije uobičajena praksa, ali smo time stvorili dobru klimu za poslovanje. Ponosni smo na činjenicu da crvenačka šećerana spada u red najprofitabilnijih preduzeća u Srbiji i logično je da mesto u kom poslujemo ima koristi od toga - kaže Vasilopulos.\n„Helenik šugar“ je dosad u povećanje proizvodnih kapaciteta uložio preko 15 miliona evra, a početkom ove godine u fabriku je stigao i veći deo opreme iz dve zatvorene grčke šećerane u vlasništvu ove kompanije.\n- Ta oprema je stigla nakon odluke o kreditnom zaduženju u iznosu preko 30 odsto vrednosti kompanije za koji smo ove godine tražili saglasnost malih akcionara. To govori o našoj nameri da ovoj fabrici obezbedimo dobru budućnost - kaže Vasilopulos koji nije želeo da se bavi spekulacijama o promeni većinskog vlasnika u šećeranama u Žablju i Crvenki, nad kojima ima kontrolu.\nU toku narednog meseca očekuje ih isplata malih akcionara, koji su nakon zaključenja ugovora o kreditu koji prevazilazi 30 odsto vrednosti kompanije “Helenik šugar” odlučili da prodaju svoje akcije.\n- U skladu sa zakonom morali smo da tražimo saglasnost malih akcionara koji su, ukoliko nisu glasali za ovakvu odluku, imali pravo na otkup akcija po najvišoj vrednosti. Procenjena vrednost akcije crvenačke šećerane iznosi oko 11.400 dinara i dosad se većina malih akcionara opredelila da proda svoje akcije. Mi u ovom trenutku više razmišljamo o kampanji prerade šećerne repe, nego o prodaji fabrika - tvrdi Vasilopulos.\nSubotica dobija onkološki centar\nSUBOTICA - Do kraja 2010. godine u Subotici će početi sa radom Centar za onkologiju sa radioterapijom, kaže za „Blic“ dr Ilona Černetić, načelnica Onkološkog odeljenja.\nKuršumlija - U kuršumlijskoj opštini, koja je po površini među pet najvećih u Srbiji, život se iz godine u godinu polako gasi. U ovoj opštini su 92 sela, a u poslednjoj deceniji osam je izumrlo, dok u ostalima živi starije stanovništvo sa preko 60 godina. U selima Vukojevac, Tačevac i Parada već više godina nema nijednog stanovnika, a u tridesetak u okolini Kuršumlijske banje, Lukovske banje i Dobrog Dola najviše je 250 stanovnika. Po poslednjem popisu ova opština broji nešto više od 19.000 žitelja što je gotovo za tri hiljade ljudi manje u odnosu na popis iz 2002. godine.


Ministrica civilnih poslova Bosne i Hercegovine Ankica Gudeljević održala je jučer radni sastanak koji je bio posvećen razmatranju mogućnosti uvođenja „zelenih kartona“ ili „iskaznica“ za državljane BiH, a po uzoru na Europsku uniju, sa direktorom IDDEEA, Arifom Nanićem.\nTijekom sastanka konstatirano je da BiH ima tehničke mogućnosti za realizaciju ovog projekta.\nIntencija je napraviti aplikaciju putem koje će se izdati potvrda o cijepljenju, informacija da je osoba prethodno bolovala koronu ili da osoba ima negativan test na Covid – 19.\nCilj ovog razgovora je pronaći načine kako bi bh. državljanima bilo olakšano kretanje izvan granica BiH.\nNedoumica je mnogo oko najboljeg pristupa kreiranju ovog dokumenta, ali važno je na vrijeme pristupiti traženju rješenja, poput zemalja EU razgovarati o ovom značajnom pothvatu za slobodu kretanja njenih žitelja, priopćeno je iz Ministarstva civilnih poslova BiH.\nIstovremeno, dok se uveliko govori da će oni koji su preboljeli Covid-19 i oni koji su cijepljeni moći putovati vjerovatno širom svijeta, jer su u suštini bezopasni za okolinu, zanimljivo je da nitko ne govori o tome hoće li ti isti građani moći putovati unutar zemlje. Odnosno, postavlja se logično pitanje zašto oni koji su bezopasni za okolinu moraju poštivati policijski sat i nametnuta ograničenja unutar BiH.


Naporna nedelja za rukometaše "Dinama", pobeda u ligi, poraz u Čelindž kupu - Radio televizija Pančevo\n7. oktobra 2019. 7. oktobra 2019. 0317\nRukometaši „Dinama“ imali su napornu nedelju. U sredu su pobedili ekipu „Kikinde“ u Arkus ligi, a zatim su za vikend gostovali u Bernu, u utakmici Čelindž kupa.\nU Hali sportova na Strelištu rukometaši „Dinama“ pobedili su „Kikindu Grindeks“ sa 37:26 u 4. kolu Arkus lige i tako došli do četvrte pobede od početka šampionata.\nNajefikasniji u žuto-crnoj ekipi bio je Miloš Barudžić sa osam postignutih pogodaka, Veljko Milošević je dodao šest, Miloš Kostadinović pet, a Mladen Šotić četiri gola, po tri puta pogađali su Uroš Mitrović i Miloš Savić, dva puta Miljan Bunjevčević, Nikola Jezdimirović i Milan Golubović, a u strelce se upisao i Uroš Pavlović.\nU gostujućoj ekipi istakao se Milan Lisica sa pet pogodaka. „Dinamo“ je iz sve četiri dosadašnje utakmice izlazio kao pobednik i zauzima prvo mesto na tabeli, „Kikinda“ ima polovičan učinak, dve pobede i dva poraza i zauzima šesto mesto na tabeli.\nProteklog vikenda „Dinamo“ je gostovao „Bernu“ u utakmici Čelindž kupa, u kojoj je poražen sa 28:24. Revanš utakmica igra se u nedelju, 13. oktobra od 19 sati u Hali sportova na Strelištu. Zbog obaveza u ovom međunarodnom takmičenju žuto-crni će utakmicu 5. kola Arkus lige protiv „Proletera“ u Zrenjaninu odigrati tek 16. oktobra.\nNikoleta Dragaš 28. februara 2020.


Fudbaleri Redinga odigrali su još jednu sjajnu utakmicu, pošto su bili bolji od direktnog rivala za plasman u Premijer ligu, Bornmuta, rezultatom - 3:1.\nSkoro sva drama na stala je u 45 minuta, pošto su izabranici Veljka Paunovića već tada imali tri gola prednosti i rivala koji je bio nokautiran.\nStrelci za domaći tim bili su Džoš Loren u 24. minutu, Tomas Mekintajer u 31. i neizbežni Lukas Žoao u 43, za pečat na možda i najbolje poluvreme Redinga od početka sezone.\nI jedni i drugi su u nastavku bili svesni da je sve rešeno, gosti nisu pokazivali želju za eventualnim preokretom, dok domaćin nije želeo preterano da zapinje. Ipak, počasni gol u finišu utakmice postigao je Džunior Stanislas.\nOvom pobedom Reding se poravnao Svonsijem i Votfordom, sva tri tima imaju po 47 bodova, s tim da drugoplasirani Svonsi ima i meč manje.\nNorič je i dalje autoritativni lider Čempionšipa sa 53 boda i takođe utakmicom manjka u odnosu na rivale pri vrhu.